
Budskab  fra  Det  øverste  Præsidentskab 


JESUS  AF  NAZARET 

PRÆSIDENT  SPENCER  W.  KIMBALL 


Vi  fejrer  Herren  Jesu  Kristi  fødsel  på 
denne  tid  af  året.  For  nogle  år 
siden  var  søster  Kimball  og  jeg  i  det 
hellige  land  sammen  med  ældste  og 
søster  Howard  W.  Hunter,  og  den 
juleaften  blandede  vi  os  med  tusinder 
af  religiøse  og  nysgerrige  mennesker 
fra  alle  steder  i  verden.  Vi  bøjede  os  for 
at  gå  gennem  den  lave  indgang  ind  til 
fødselskirken  og  bevægede  os  langs- 
omt efter  tur  ned  til  krypten  som  nogle 
kirker  hævder  er  det  hellige  sted  hvor 
krybben  var  og  Frelseren  blev  født. 
Da  vi  stod  og  så  på  metalstjernen  i 
cementgulvet,  forekom  den  at  svinde 
bort,  og  vi  syntes  at  se  en  primitiv  stald 
i  en  klippehule,  hvor  der  sad  en  smuk 
ung  pige,  som  kærligt  betragtede  et 


lille  barn,  der  var  svøbt  i  linned  som 
andre  hebraiske  nyfødte.  Han  var  alle- 
rede blevet  vasket  og  gnedet  med  salt, 
og  lagt  på  et  stykke  firkantet  tøj,  med 
sit  lille  hoved  i  det  ene  hjørne  og 
småbitte  fødder  i  det  modsatte  hjørne. 
Tøjet  var  foldet  ind  over  ham  og  op 
over  hans  fødder,  og  svøbets  snore  var 
bundet  rundt  om  den  kostelige  lille 
bylt.  Hans  hænder  lå  tæt  ind  til  hans 
sider,  men  lejlighedsvis  blev  de  løst  og 
gnedet  med  olivenolie,  og  muligvis 
pudret  med  pulveriserede  myrter  bla- 
de. Når  han  endnu  lå  i  dette  svøb, 
kunne  han  let  transporteres  på  rejsen 
til  Ægypten,  og  endog  bindes  fast  til 
sin  mors  ryg. 
Hvor  taknemmelige  bør  vi  ikke  være, 


for  at  Jesus  blev  født,  men  måske 
lægger  vi  mere  vægt  på  hans  fødsel 
end  på  de  andre  faser  af  hans  tilværel- 
se? Er  fødslen  den  vigtigste  begiven- 
hed i  livet  for  nogen  af  os?  Vi  kan 
spørge  om  grunden  til,  at  vi  blev  født. 
Hvorfor  blev  vi  egentlig  født? 
Vi  må  huske,  at  der  er  blevet  født 
milliarder. 

Kain  blev  født,  men  han  afsluttede  sit 
liv  i  mørke.  Hvad  med  hans  liv? 
Nero  blev  født,  men  hans  liv  synes  ikke 
at  retfærdiggøre  hans  fødsel. 
Adolf  Hitler  blev  født.  Hvad  med  hans 
liv?  Millioner  sultede  og  døde  i 
koncentrationslejre  og  andre  under 
tortur. 

Ja,  mennesker  dør  .  .  .  alle  mennesker 
dør.  Millioner  er  døde,  uden  at  de  er 
blevet  hørt  eller  rost,  helt  ukendte  af 
verden.  Spørgsmålet  er  så,  om  de,  når 
de  dør,  har  opfyldt  formålet  med  deres 
skabelse.  Det  er  sandelig  ikke  af  større 
betydning,  at  mennesker  dør,  eller 
hvornår  de  dør,  som  at  de  ikke  dør  i 
deres  synder.  Mange  mennesker  før 
syndfloden  døde  med  skam  i  deres 
synder  under  oversvømmelsen. 
Kristus  døde.  Ja!  Her  taler  vi  om  den 
store  død  af  højeste  betydning.  Han 
sonede  for  vore  synder  for  at  åbne  en 
udvej  for  vores  opstandelse,  for  at  lære 
os  hvordan  vi  kan  fuldkommengøre 
vor  tilværelse,  for  at  vise  vejen  til 
ophøjelse.  Hans  død  var  hensigts- 
mæssig, frivillig.  Hans  fødsel  foregik 
under  beskedne  forhold,  hans  liv  var 
fuldkomment,  hans  eksempel  beta- 
gende; hans  død  åbnede  døre  for  os, 
og  alle  mennesker  fik  tilbud  om  alle 
tænkelige  gaver  og  velsignelser. 


Måske  kunne  han  være  død  mange  år 
tidligere  og  have  fuldført  de  første  krav 
til  opstandelse  og  udødelighed.  Men 
det  synes,  som  om  han  måtte  leve 
længere  -  et  ofte  farefyldt  liv  -  så  han 
kunne  etablere  en  sikker  vej  til  fuld- 
kommenhed. 

I  mere  end  tre  årtier  levede  han  et 
farligt  liv.  Fra  Herodes  udførte  sine 
frygtelige  drab  på  Betlehems  småbørn, 
til  Pilatus  ubarmhjertigt  overgav  Jesus 
til  en  blodtørstig  hob,  var  han  bestan- 
dig i  fare.  Hans  liv  var  voveligt,  for  der 
var  sat  en  pris  på  hans  hoved,  og  det 
endelige   beløb   blev  30  sølvstykker. 

Det  synes,  som  om  ikke  blot  hans 
menneskelige  fjender  gjorde  livet 
svært  for  ham,  men  også  hans  venner 
ville  svigte  ham;  og  Satan  og  hans 
følgesvende  forfulgte  ham  .  ustandse- 
ligt. Alligevel  ser  det  ud  til,  at  han  selv 
efter  sin  død  ikke  kunne  forlade  denne 
jord  uden  at  oplære  sine  ledere  yderli- 
gere. I  40  dage  forblev  han  på  jorden 
for  at  berede  apostlene  til  lederskab  og 
folket  til  at  blive  hellige. 

Når  vi  ser  på  hans  liv,  ser  vi  opfyldelse 
af  profetier.  Som  forudsagt  var  han  en 
„smerternes  mand  og  kendt  med  syg- 
dom, agtet  ringe"  (Es.  53:3).  Hvordan 
kunne  han  på  effektiv  måde  lede  sit 
folk  .  .  .  hvordan  kunne  han  vise  os 
hvordan  vi  kan  holde  budene  -  med- 
mindre han  oplevede  sorg  såvel  som 
glæde?  Hvordan  kunne  det  nogen 
sinde  blive  kendt,  at  det  er  muligt  at 
blive  individuelt  fuldkommen,  og 
hvordan  kunne  nogen  formås  til  at 
række  ud  efter  det,  hvis  ikke  nogen 
beviste,  at  det  kunne  gøres?  Så  han 


levede  med  prøvelser,  dag  og  nat,  hele 
sit  liv. 

Men  hans  daglige  levevis  bekræftede 
hans  kraft,  hans  evner,  hans  styrke. 
Lige  fra  fødslen  var  hans  liv  besværligt. 
Født  i  en  stald  uden  bekvemmelighe- 
der var  han,  selv  set  ud  fra  det  alminde- 
lige israelitiske  hjems  standard,  en 
uvelkommen  gæst.  Der  var  ingen  plads 
i  herberget  for  ham. 
Som  ganske  lille  blev  han  bragt  til  et 
fremmed  land  for  at  hans  kostelige  liv 
kunne  bevares,  en  farlig  rejse  i  huj  og 
hast,  en  rejse,  der  var  ubekvem  for  det 
lille  barn,  der  sikkert  endnu  fik  bryst 
hos  moderen.  På  vejen  blev  han  udsat 
for  vanskeligheder,  sandstorme,  træt- 
hed, fremmed  mad,  nye  vaner,  en  ny  og 
fremmed  verden.  Rejsen  til  Nazaretvar 
en  endnu  længere  og  farligere  rejse,  for 
atter  at  undgå  en  hjerteløs  regent. 
Hans  prøvelser  fortsatte.  Måske  hans 
bror  Lucifer,  har  hørt  ham  sige,  da  han 
endnu  kun  var  en  knøs  på  12  år: 
„Vidste  I  ikke,  at  jeg  bør  være  i  min 
Faders  hus?"  (Luk.  2:49)  Og  så  kom 
tiden,  da  Satan  forsøgte  at  få  ham  til  at 
gøre  en  fejl.  Deres  sammenstød  i 
forudtilværelsen  havde  været  på  mere 
lige  betingelser,  men  nu  var  Jesus  ung, 
og  Satan  fuld  af  erfaringer.  Ved  spids- 
findighed og  udfordringer  mente  han 
at  kunne  tilintetgøre  denne  vordende 
Frelser. 

Men  på  alle  disse  tilnærmelser  lød  den 
faste  afvisning:  „Vig  bort,  Satan!  thi 
der  står  skrevet:  ,Du  skal  tilbede  Herren 
din  Gud  og  tjene  ham  alene.'"  (Matt. 
4:10) 

Hvilket  ensomt  liv  han  må  have  levet! 
Aldrig  mere  ville  han  få  et  privatliv.  Ved 


næsten  samtlige  mirakler  bad  han  den 
helbredte:  „Se  til,  at  du  ikke  siger 
noget  om  det  til  nogen."  (Mark.  1 :44). 

Men  dem  der  modtog  af  hans  kraft  og 
godhed,  gik  omkring  og  forkyndte 
sagen  i  den  grad,  at  „Jesus  ikke  mere 
kunne  gå  åbenlyst  ind  i  en  by,  men  han 
opholdt  sig  ude  på  øde  steder."  (Mark. 
1:45) 

Alle   hans   udtalelser   blev   udfordret. 

Han  måtte  forsvare  samtlige  princip- 
per. „Hvorfor  faster  du  ikke?"  „Hvorfor 
spiser  dine  disciple  med  uvaskede 
hænder?"  „Hvorfor  bryder  du  sabbats- 
dagen  ved  at  helbrede  på  den  dag?" 

Lederne  søgte  at  dræbe  ham,  fordi  han 
helbredte  på  sabbatsdagen! 
Det  var  slemt   nok,   at   hans  fjender 
forsøgte  at  fange  ham  i  fælder,  men 
endog  hans  venner  „gik  ud  for  at  få  fat 


på  ham,  thi  de  sagde:  ,Han  er  ude  af  sig 
selv.'"  (Mark.  3:21) 

Hvor  kunne  han  gå  hen  og  finde 
sympati?  Var  det  årsagen  til,  at  han  så 
ofte  klatrede  op  i  bjergene  for  at  være 
alene  og  finde  trøst  hos  sin   Fader? 

Ensom,  alene,  ingen  han  kunne  stole 
på,  intet  sted  at  tage  hen.  Som  han 
sagde:  „Ræve  har  huler,  og  himmelens 
fugle  reder;  men  Menneskesønnen  har 
ikke  det  sted,  hvor  han  kan  lægge  sit 
hoved  til  hvile."  (Luk.  9:58)  Så  klatrer 
han  op  i  højderne,  men  folk  følger  efter 
ham.  Han  sejler  over  havet,  men  der 
mødes  han  af  menneskemængder. 
Han  lægger  sig  til  hvile  i  skibet  og 
bliver  brutalt  vækket  med  en  bebrej- 
delse: „Bryder  du  dig  ikke  om,  at  vi  går 
under?"  (Mark.  4:38) 
Selv  da  han  vandrede  til  sin  henrettel- 
se, måtte  han  sige  til  sine  udvalgte  tolv: 
„Har  jeg  ikke  selv  udvalgt  jer  tolv?  Og 
dog  er  en  af  jer  en  djævel."  (Joh.  6:70) 
Og  derefter  færdedes  han  hver  dag 
sammen  med  en  forræder. 
Hvor  ensom!  Hvor  foruroligende!  At 
undslippe  og  vente,  fuldt  vidende  at 
døden  var  så  nær!  „I  Judæa  ville  han 
ikke  vandre,  fordi  jøderne  søgte  at  slå 
ham  ihjel."  (Joh.  7:1) 
Han  prøvede  at  vandre  anonymt  om- 
kring, „dog  kunne  han  ikke  forblive 
skjult."  (Mark.  7:24) 
En  af  hans  største  skuffelser  kom,  da 
han  vendte  hjem.  Der  blev  ikke  festet 
for  ham,  men  han  mødte  kun  nysger- 
righed og  afvisning.  „Er  han  ikke 
tømmermanden,  søn  af  Maria  og  brod- 
er til  Jakob  og  Josef  og  Judas  og 
Simon?"    (Mark.   6:3)    En   almindelig 


dreng  fra  en  af  deres  egne  gader,  sagde 
de. 

Der  blev  sat  en  belønning  for  hans 
tilfangetagelse.  Fysisk  vold  mødte  ham 
allevegne.  Folk  opfordredes  til  at  for- 
tælle, hvor  han  opholdt  sig,  så  han 
kunne  blive  slået  ihjel.  Udsigten  til  død 
stod  hele  tiden  for  ham,  sad  sammen 
med  ham,  vandrede  med  ham,  fulgte 
ham. 

Hvor  vanskeligt  har  det  ikke  været  for 
ham,  der  var  i  stand  til  at  få  et  figentræ 
til  at  visne  ved  bioten  enkel  befaling,  at 
afholde  sig  fra  at  forbande  sine  fjender. 
I  stedet  bad  han  for  dem.  At  forsvare 
sig  og  at  slå  igen  er  menneskeligt,  men 
at  acceptere  ydmygelser,  sådan  som 
Herren  gjorde,  er  guddommeligt.  Han 
blev  bestandigt  prøvet:  da  han  lod  sig 
kysse  af  den  kendte  forræder,  veg  han 
ikke  tilbage.  Da  han  blev  fanget  af  en 
ond  pøbel,  lod  han  ikke  sin  loyale 
apostel,  Peter,  forsvare  sig,  selv  om 
denne  værdige  mand  var  villig  til  at  slås 
for  ham. 

Med  tolv  legioner  engle  til  sin  disposi- 
tion, gav  han  alligevel  efter  og  forbød 
sine  modige  apostle  at  forsvare  ham. 
Han  accepterede  den  mishandling  og 
ydmygelse,  han  kom  ud  for,  uden  at 
gengælde  den.  Havde  han  ikke  selv 
sagt:  „Elsk  jeres  fjender"?  (Matt.  5:44) 
I  rolig,  afslappet,  guddommelig  vær- 
dighed stod  han,  da  de  „spyttede  på 
ham  og  slog  ham  i  hovedet."  (Matt. 
27:30)  Han  bevarede  fatningen.  De 
jog  rundt  med  ham.  Ikke  ét  vredt  ord 
kom  over  hans  læber.  De  slog  ham  i 
ansigtet  og  pryglede  ham.  Alligevel 
stod  han  resolut  og  uforfærdet. 
Han  fulgte  bogstaveligt  sin  egen  op- 


fordring  om  at  vende  den  anden  kind 
til,  så  også  den  kunne  blive  slået  og 
besmittet.  Og  alligevel  viste  han  ikke 
uværdig  underdanighed,  fornægtede 
intet,  gjorde  ingen  indsigelser.  Da 
betalte  falske  vidner  kom  med  løgne 
om  ham,  syntes  han  ikke  at  fordømme 
dem.  De  forvanskede  hans  ord  og 
mistydede  hans  meninger,  og  alligevel 
var  han  koldblodig  og  uforstyrret.  Har 
han  ikke  selv  forkyndt:  „Bed  for  dem, 
som  forfølger  jer"?  (Matt.  5:44) 
Han,  som  alene  skabte  verden  og  alt, 
hvad  er  på  den,  han,  som  frembragte 
det  sølv,  hvoraf  de  mønter  blev  præget, 
som  købte  ham,  han,  som  kunne  befale 
over  forsvarere  på  begge  sider  af  sløret 
-  han  stod  der  og  led. 
Han  sagde  heller  ikke  noget  til  de 
mennesker,  som  forlangte  at  få  Barab- 
bas løsladt.  (Luk.  23:18)  Selv  da  de 
krævede  hans  blod,  idet  de  sagde: 
„Korsfæst,  korsfæst  ham!"  (Luk. 
23:21 )  -  viste  han  ingen  bitterhed  eller 
ondskab  eller  forbandelse.  Kun  ro.  Det 
er  tegn  på  guddommelig  værdighed, 
kraft,  kontrol,  selvbeherskelse.  Barab- 
bas i  stedet  for  Kristus!  Barabbas 
løsladt,  Kristus  korsfæstet.  Det  værste 
og  det  bedste;  det  retskafne  og  det 
uretfærdige;  den  Hellige  korsfæstet, 
den  vanartede  og  ondskabsfulde  lø- 
sladt. Alligevel  søgte  han  ikke  hævn 
eller  kaldte  dem  ved  skældsord  eller 
forbandede  dem. 

Og  der  kom  endnu  flere  prøvelser.  Selv 
om  han  blev  erkendt  uskyldig,  blev  han 
pisket.  Uværdige  mænd  slog  ham,  den 
rene  og  den  Hellige,  Guds  Søn.  Et 
eneste  ord  fra  hans  læber,  og  alle  hans 
fjender  ville  være  faldet  hjælpeløse  til 


jorden.  Alle  ville  have  været  fortabte, 
alle  ville  være  blevet  til  støv  og  aske. 
Alligevel  led  han  med  ophøjet  ro. 
Og  så  tornekronen.  Hvor  smertefuld  og 
uudholdeligt!  Og  alligevel  udviste  han 
en  sådan  sindsligevægt!  Han  udviste 
en  sådan  storslået  styrke!  En  sådan 
fantastisk  selvkontrol!  Det  overstiger  al 
fantasi. 

Blødninger  på  grund  af  tornene  så  ud 
til  at  være  lige  hvad  de  ønskede.  For 
havde  de  ikke  netop  sagt:  „Hans  blod 
komme  over  os  og  vore  børn"?  (Matt. 
27:25)  Nu  kunne  intet  standse  dem. 
De  længtes  efter  at  tilfredsstille  deres 
blodtørst,  at  mætte  sig  ved  det.  Det 
ville  de  få  ved  korsfæstelsen,  men  først 
måtte  de  tilfredsstille  deres  dyriske 
trang  til  sadisme;  først  måtte  de  slynge 
deres  besmittede  spyt  i  hans  hellige 
ansigt  i  umenneskelig  grusomhed. 


De  forlangte  at  han,  træt,  såret  og 
blodig,  skulle  bære  det  tunge  kors,  der 
var  beregnet  til  hans  egen  død.  Med 
ubebyrdede,  stærke  legemer  så  de, 
hvordan  han  svedende  måtte  slæbe, 
mase  og  trække.  Han  var  et  hjælpeløst 
offer.  Eller  var  han  hjælpeløs?  Var  de 
tolv  legioner  engle  ikke  stadig  under 
hans  kommando?  Havde  de  ikke  sta- 
dig deres  sværd  trukket  af  skeden? 
Kæmpede  de  ikke  stadig?  Alligevel 
afstod  de  fra  at  yde  hjælp  eller  komme 
til  undsætning. 

Han  går  sin  vej  alene.  Naglerne  hamres 
ind  gennem  hænder  og  fødder,  gen- 
nem blødt  og  skælvende  kød.  Smerter- 
ne øges.  Korset  sænkes  ned  i  et  hul  i 
jorden;  kødet  iturives.  Hvilken  ufor- 
ståelig smerte!  Og  så  slås  naglerne 
gennem  håndledene  for  at  sikre,  at 
kroppen  ikke  skal  falde  til  jorden  og 
overleve. 

Pøbelmængden  vokser.  Efterhånden 
som  de  ondsindede  går  forbi,  ser  de 
op,  hånligt  og  skadefro,  mens  de  råber 
blasfemisk:  „Andre  har  han  frelst,  sig 
selv  kan  han  ikke  frelse."  (Mark. 
15:31) 

Hvilken  fristelse  må  det  ikke  have 
været  for  Herren,  som  kunne  have  trådt 
ned,  hel  og  sund  uden  et  ar  eller  sår! 
Hvilken  udfordring  har  det  ikke  været, 
men  han  havde  taget  sin  beslutning, 
og  svedt  store  dråber  af  blod  i  sin  pine, 
da  han  stod  over  for  sin  mission  -  at 
fortsætte  og  gennemgå  alle  ydmygel- 
serne, møde  døden  til  sidst,  for  at 
bringe  liv  til  de  selvsamme  mennesker 
og  deres  børn,  hvis  de  ville  tage  ved 
lære. 
Og  nu  hvor  hans  liv  hastigt  ebbede  ud, 


beherskede  han  sig,  og  modstod  fri- 
stelsen til  at  „vise  dem"  sin  magt. 
Satan  som  havde  fristet  ham  i  ørkenen, 
på  bjerget  og  på  helligdommens  spir  - 
havde  sandelig  gjort  et  effektivt  stykke 
arbejde  med  at  tilskynde  sine  under- 
såtter. De  brugte  nu  den  samme  teknik, 
de  samme  ord:  „Hvis  du  er  jødernes 
konge,  så  frels  dig  selv."  (Luk.  23:37) 
Røveren  på  korset  hånede  ham:  „Er  du 
ikke  Kristus?  Frels  dig  selv  og  os." 
(Luk.  23:39)  Rundt  omkring  var  der 
andre,  som  kun  i  mindre  grad  var 
kriminelle  i  deres  forfølgelse.  De  arro- 
gante gejstlige  i  deres  lange  broderede 
klædninger,  folkets  ledere  -  tarvelige, 
lave,  grove  mennesker  -  også  de  skulle 
rase  og  skvaldre  op  og  håne  og  fornøje 
sig. 

Hans  sidste  time  var  kommet.  Han  var 
alene  blandt  en  masse  mennesker. 
Alene  var  han  med  ivrige  engle,  der 
ventede  på  at  trøste  ham.  Alene  med 
sin  Fader,  som  havde  den  dybeste 
sympati,  men  var  klar  over,  at  hans  Søn 
måtte  vandre  den  blodige,  pinsomme 
vej  alene.  Alene,  udmattet,  feberry- 
stende, døende  råbte  han:  „Min  Gud! 
Min  Gud!  Hvorfor  har  du  forladt  mig?" 
(Matt.  27:46)  Alene  havde  han  været  i 
Getsemane  -  hvor  han  bad  om  styrke  til 
at  drikke  den  bitre  kalk. 
Han  havde  sagt:  „Elsk  jeres  fjender." 
(Matt.  5:44)  Nu  viste  han,  hvor  meget 
man  kan  elske  sine  fjender.  Han  var 
ved  at  dø  på  korset  for  dem,  som  havde 
naglet  ham  til  det.  Lige  da  han  døde, 
oplevede  han  sådanne  smerter,  som 
intet  menneske  før  eller  siden  har 
oplevet.  Alligevel  råbte  han:  „Fader! 
Tilgiv  dem;  thi  de  ved  ikke,  hvad  de 


gør."  (Luk.  23:34)  Var  dette  ikke  det 
sidste  ord  -  den  fuldkomne  handling? 
Hvor  guddommeligt  at  tilgive  dem,  der 
var  i  færd  med  at  dræbe  ham  -  dem,  der 
krævede  hans  blod!  Han  havde  sagt: 
„Bed  for  dem,  som  forfølger  jer." 
(Matt.  5:44)  Og  her  bad  han  for  dem. 
Hans  liv  var  et  fuldkomment  eksempel 
på  det,  han  forkyndte.  „Så  vær  I  da 
fuldkomne."  (Matt.  5:48)  var  hans 
befaling  til  os.  Med  sit  liv,  sin  død  og 
sin  opstandelse  har  Jesus  virkelig  vist 
os  vejen. 

Og  således  som  opstandelse  og  død 
og  liv  er  vigtige  for  at  opnå  fuldkom- 
menhed, er  også  fødslen.  Og  med  det  i 
tankerne  kommer  jeg  tilbage  til  Betle- 
hem. Betlehem  i  vore  dage.  Min  hustru 
og  vores  gruppe  følger  mængden,  vi 
bliver  klemt  og  skubbet.  Vi  drukner 
næsten  i  utallige  kroppe  og  ansigter. 
Det  er  vanskeligt  at  koncentrere  sig  om 
den  hellige  årsag  til  vor  rejse  dertil.  Der 
er  kun  meget  lidt  på  højen,  som  kan 
røre  vores  ærbødighed,  eller  tilfreds- 
stille vor  længsel  efter  at  være  alene 
med  vore  tanker. 

Vi  får  taxaen  til  at  køre  os  forbi 
hyrdernes  mark.  Nedenunder  i  den  lille 
dal  ser  vi  marken,  der  er  kendt  fra 
historien  om  Boas  og  Rut.  Foran  os 
ligger  det  udstrakte  område,  hvor  hyr- 
derne engang  vogtede  deres  får. 
Øverst  på  bakker  er  der  en  hule,  hvis 
indgang  vender  ud  til  den  lille  dal.  Der 
-  siger  overleveringen  -  sov  hyrderne 
eller  vogtede  deres  får  den  begiven- 
hedsrige aften.  Den  åbne  hule  beskyt- 
tede dem  mod  aftenens  og  nattens 
kølighed,  og  alligevel  kunne  de  derfra 
holde  øje  med   deres  flokke.   Herfra 


kunne  vi  kigge  ned  i  dalen,  og  det  var 
det  eneste  sted  nær  Betlehem,  hvor  vi 
kunne  være  os  selv,  vi  stod  i  mørket  og 
så  op  mod  den  stjernefyldte  himmel, 
således  som  hyrderne  gjorde  det. 
Sang  englene  ikke  den  aften?  Også  vi 
syntes  at  høre  sagte  musik,  ikke  højt 
men  i  symfonisk  harmoni  gennem- 
trængte den  vore  hjerter.  Vi  syntes  at 
høre  den  uforglemmelige  melodi,  alle 
tiders  råb:  „Ære  være  Gud  i  det  høje- 
ste! Og  på  jorden  fred  i  mennesker,  der 
har  hans  velbehag."  (Luk.  2:14)  sun- 
get enstemmigt. 

Mens  tonerne  til  de  himmelske  ord 
sank  dybt  i  vore  hjerter,  sang  vi  alle  fire. 
Da  vi  havde  sunget:  „Langt,  langt 
herfra  nær  ved  Betlehems  stad,  engle 
til  hyrderne  sang  så  glad",  stod  vi  tæt 
sammen  i  den  stjerneklare  aften  med 
frakkerne  tæt   om   os   -   fysisk   nær, 


mentalt  nær,  åndeligt  nær,  følelses- 
mæssigt nær  -  og  kommunikerede 
med  hinanden.  Intet  andet  lys  sås  end 
de  blinkende  lanterner  på  himlen,  in- 
gen anden  lyd  hørtes  end  vore  dæ- 
mpede stemmers  hvisken.  Vor  Fader 
forekom  os  meget  nær.  Hans  Søn 
forekom  nær.  Vi  bad.  I  større  forening 
end  med  en  enkelt  stemme  udøste  vore 
fire  hjerter  en  kærligheds  og  taknem- 
meligheds bøn,  som  blandedes  med 
hele  menneskehedens  bønner  den  af- 
ten. 

Vi  bad  for  at  give  udtryk  for  taknemme- 
lighed. Vi  gav  udtryk  for  vores  kærlig- 
hed. Ligesom  sluserne  åbnes  til  en 
opdæmning  af  vandmasser  i  en  dam, 
udøstes  vore  hjerters  taksigelsesbøn. 
Den  var  næsten  uhørlig.  Stemmerne 
var  blødgjorte  af  ærbødighed  og  mild- 
net af  den  himmelske  verdens  usynlige 
og  urørlige  kræfter:  „Vi  er  taknemmeli- 
ge Fader,  over  at  vi  ved,  at  du  virkelig 
lever;  at  vi  ved,  at  det  barn,  der  fødtes 
her  virkelig  erdin  Søn;  vi  er  taknemme- 
lig over,  at  din  kirkes  program  eksiste- 
rer, at  det  virker  til  ophøjelse."  Vi 
fortalte  ham,  at  vi  kendte  ham,  at  vi 
elskede  ham,  at  vi  ville  følge  ham.  Vi 
lovede  påny  at  vie  hele  vort  liv  til  hans 
sag. 

Årene  er  kommet  og  gået  siden  da, 
men  altid  fornyer  vi  ved  denne  højtid 
påny  vort  løfte  om  at  vie  os  selv  til  hans 
gerning  -  og  indbyder  alle  mennesker 
hvor  som  helst  til  at  slutte  sig  til  vores 
bøn  i  glæde  og  kærlighed  og  taknem- 
melighed  for   vor    Herre    og    Frelser, 


Jesus  Kristus,  Guds  Søns  liv  og  hans 
belæringer.  □ 


Forslag  til  hjemmelærere: 

■j     Fortæl  en  personlig  oplevelse, 
som  har  hjulpet  dig  til  bedre  at 
forstå  den  rolle,  som  Frelseren 
spiller  i  dit  liv,  eller  fortæl  en  af 
de  mange  smukke  beretninger  fra 
skrifterne,  som  giver  et  eksempel 
på  Frelserens  kærlighed  og  oms- 
org. 

2_  Spørg  familiens  medlemmer,  om 
de  har  haft  en  personlig  oplevel- 
se, som  har  hjulpet  dem  til  bedre 
at  værdsætte  Frelserens  liv  og 
mission. 

3_  Anspor  familiens  medlemmer  til 
dagligt  at  studere  Frelserens  liv, 
så  de  bedre  kan  lære  ham  at 
kende  og  leve,  således  som  han 
ønsker,  vi  skal  leve. 


4. 


Findes  der  citater  eller  skriftste- 
der i  denne  artikel,  som  familien 
kan  oplæse  eller  yderligere  skrift- 
steder, som  du  ønsker  at  læse 
med  dem? 


5_  Ville  denne  diskussion  være  bed- 
re efter  du  har  talt  med  familiens 
overhoved  før  besøget? 

TIL 
HERRENSÆRE 

Joy  Sa unders  Lundberg 


Vi  havde  indbudt  en  særlig 
gæst  til  familiehjemmeaften 
lige  før  jul.  Vi  sad  i  vores  daglig- 
stue, og  jeg  fortalte  hende,  hvorfor 
hun  var  der:  „Marie,  vi  har  lagt 
mærke  til  dig,  og  vores  familie  har 
fundet,  at  du  virkelig  elsker  Frelse- 
ren. Da  vi  ikke  kunne  invitere 
Frelseren  personligt  til  at  være 
sammen  med  os,  når  vi  fejrer  hans 
fødselsdag,  har  vi  bestemt  os  til  at 
indbyde  nogen,  som  stræber  efter 
at  blive  ham  lig.  Marie,  vi  valgte 
dig." 

Marie  er  en  kærlig,  enlig  kvinde, 
som  trods  sine  egne  problemer  går 
omkring  og  gør  godt  for  andre. 
Tårerne  vældede  op  i  hendes  øjne, 
da  vi  hver  især  fortalte  hende  om 
nogle  af  de  kristne  gerninger,  vi 
havde  lagt  mærke  til  hos  hende. 
Men  da  det  blev  vores  8-årige  søns 
tur  var  hans  hjerte  så  fuldt,  at  han 
ikke  kunne  tale.  Tidligere  på  året 


havde  han  haft  brug  for  ekstra 
hjælp  med  sin  læsning,  og  Marie 
havde  arbejdet  med  ham  hele 
sommeren  og  virkelig  været  til  stor 
hjælp  -  og  hun  havde  nægtet  at 
tage  noget  for  det.  Nu,  flere  måne- 
der efter,  havde  han  opnået  god 
succes  i  skolen. 

Alle  i  stuen  fornemmede  de  dybe 
følelser,  som  vores  søn  prøvede  at 
give  udtryk  for.  Så  helligt  var  dette 
øjeblik,  at  det  syntes,  som  om 
Jesus  alligevel  var  kommet  for  at 
være  sammen  med  os. 
Den  åndelige  følelse,  vi  allesam- 
men oplevede  den  jul,  fik  os  til  at 
beslutte,  at  vi  hver  jul  herefter  ville 
indbyde  et  godt  kristent  menneske 
eller  en  god  familie  til  vort  hjem  til 
ære  for  Frelseren  her  ved  juletid. 
Ved  at  gøre  det  er  vi  blevet  inspire- 
ret til  mere  flittigt  at  stræbe  efter  at 
blive  ligesom  ham  hver  eneste  dag 
i  året.  □ 


* 


BØN- 
PRØV  ENDNU  ENGANG 


Biskop  H.  Burke  Peterson 
Førsterådgiver  i  Det  præsiderende  Biskopråd 


Det  største  formål  og  den  største 
udfordring  i  livet  er  at  lære  Frelse- 
ren at  kende.  Vi  lærer  ham  at  kende,  når 
vi  lever  som  ham,  ved  at  rette  os  efter 
hans  befalinger.  Vi  lærer  ham  mere  at 
kende,  eftersom  vi  vidner  om  ham. 
Men  medmindre  vi  holder  hans  befa- 
linger og  vidner  om  ham,  vil  vi  ikke 
opnå  livets  fulde  formål.  Verden  er  fuld 
af  mange  vidunderlige  mennesker, 
som  gør  mange  gode  ting,  men  som 
ikke  kan  bære  vidnesbyrd  om  Frelseren 
og  hans  mission. 

I  vor  søgen  efter  at  leve  et  retskaffent 
liv,  oplever  vi  alle  prøvelser,  skuffelser, 
mismod  og  frustrationer.  Endeløse 
problemer  synes  at  høre  med.  De 
kommer  til  os  allesammen!  Ingen  er 
beskyttet;  ingen  undgår  problemer. 


Da  jeg  var  biskop  og  stavspræsident  i 
Arizona,  mente  jeg  oprigtigt,  at  gene- 
ralautoriteterne var  heldige,  fordi  de 
ikke  havde  andet  at  bekymre  sig  om 
end  at  styre  kirken.  Og  så  blev  jeg  selv 
generalautoritet.  Jeg  har  opdaget,  at 
alle  Brødrene  kæmper  med  problemer 
-  i  deres  personlige  tilværelse,  i  deres 
familier  og  med  deres  helbred  -  proble- 
mer som  udfordrer  det  allerbedste  i 
dem.  Og  det  drejer  sig  om  prøvelser, 
som  jeg  meget  nødig  ville  bytte  med 
dem. 

Vi  er  allesammen  klare  over  præsident 
Kimballs  sygdomsproblemer.  Jeg  hu- 
sker, da  jeg  for  adskillige  år  siden  blev 
kaldet  til  Det  præsiderende  Biskopråd, 
og  vi  blev  kaldt  ind  i  et  værelse  i 
templet,  hvor  de  nyligt  kaldede  brødre 


10 


skulle  indsættes.  Forud  for  indsættel- 
sen gav  Brødrene  præsident  Kimball 
en  velsignelse  -  han  var  den  gang 
præsident  for  De  tolvs  Kvorum  -  fordi 
han  skulle  gennemgå  en  hjerteopera- 
tion nogle  få  dage  senere. 
Jeg  tænkte,  da  jeg  så  ham  sidde  i  sin 
stol  med  apostlenes  hænder  på  sit 
hoved:  „Hvorfor?"  Hvorfor  skulle  en 
mand,  som  havde  gået  så  meget  igen- 
nem, udsættes  for  en  alvorlig  hjerteo- 
peration?" Jeg  vidste,  at  Herren  kunne 
helbrede  ham  i  et  nu,  hvis  han  ønskede 
det,  og  jeg  spekulerede  på,  hvorfor  han 
ikke  gjorde  det.  Men  nu  forstår  jeg, 
ligesom  jeg  er  sikker  på,  at  I  gør,  at 
Herren  beredte  en  mand,  en  apostel,  til 
at  blive  sin  profet.  Han  ønskede  en 
profet  og  en  præsident,  som  ville  lytte 
til  ham,  og  som  kunne  modtage  Ån- 
dens tilskyndelser  og  være  åben  over 
for  dem. 

Det  er  årsagen  til  de  bestandige  prø- 
velser, som  vi  allesammen  kommer  ud 
for.  Vi  har  brug  for  sådanne  erfaringer, 
for  at  vi  kan  drages  nærmere  til  Herren 
og  lære  at  måtte  stole  på  ham  i  alting. 
Det  er  det,  han  ønsker  af  enhver  af  os. 
Mere  end  noget  andet  ønsker  han,  at  vi 
skal  lære  ham  at  kende. 
Måske  finder  I  det  vanskeligt  at  bede, 
fordi  I  ikke  er  sikre  på,  at  Herren  lytter; 
måske  er  I  ikke  engang  sikre  på,  at  han 
er  der;  eller  måske  føler  I  jer  skyldige 
eller  uværdige.  Men  ligegyldigt  hvad 
grunden  er,  så  er  jeres  forbindelse  med 
Herren  ikke,  hvad  den  burde  være. 
Har  I  nogen  sinde  knælet  ned  alene  og 
bedt  Herren  om  noget,  som  virkelig  er 
vigtigt  for  jer,  og  så  rejst  jer  og 
opdaget,  at  jeres  bøn  ikke  blev  besva- 
ret sådan  som  I  havde  håbet?  Det  har 
jeg.  Har  I  nogen  sinde  bestandigt  bedt 
og    bedt    i    mange    dage    om    noget 


særligt,  og  derefter  opdaget,  at  det  ikke 
gik,  som  I  havde  håbet?  Det  har  jeg. 
Det  er  ikke  så  få  gange  jeg  i  tidens  løb 
har  rejst  mig  efter  en  bøn  og  i  fortvivlel- 
se tænkt:  ,,Hvad  nytter  det  at  prøve? 
Han  hører  jo  ikke  engang  efter,"  eller 
„Måske  er  jeg  ikke  værdig,"  eller 
„Måske  forstår  jeg  bare  ikke  signaler- 
ne. 

For  et  par  år  siden,  efter  en  sådan 
frustrerende  oplevelse  med  bøn,  tænk- 
te jeg  på  mine  oplevelser  med  min 
jordiske  far,  som  havde  været  død  i 
nogen  tid.  Jeg  huskede,  at  dengang 
han  levede,  kunne  jeg  altid  komme  til 
ham  og  tale  med  ham  om  hvad  som 
helst,  og  han  ville  høre  på  mig.  Han  var 
ikke  noget  fuldkomment  menneske, 
men  han  ville  lytte.  Jeg  ønsker  at  I  skal 
vide,  at  jeg  ved  at  når  som  helst  et  af 
vor  himmelske  Faders  børn  knæler  ned 
og  taler  til  ham  så  lytter  han.  Jeg  ved 
lige  så  sikkert,  som  jeg  ved  noget  som 
helst  andet  i  denne  verden  -  at  vor 
himmelske  Fader  lytter  til  enhver  bøn, 
der  kommer  fra  hans  børn.  Jeg  ved,  at 
vore  bønner  stiger  op  til  Himmelen. 
Ligegyldigt  hvad  vi  har  gjort  forkert,  så 
lytter  han  til  os. 

Jeg  er  også  sikker  på,  at  han  svarer  os. 
Jeg  tror  ikke,  at  han  ignorerer  sine 
børn,  når  de  taler  til  ham.  Problemet  i 
vores  kommunikation  med  ham  er,  at  vi 
ikke  allesammen  har  lært  at  lytte  til 
hans  svar,  eller  måske  er  vi  ikke  parate 
til  at  høre  ham.  Jeg  er  overbevist  om,  at 
vi  modtager  hans  svar,  når  vi  bereder 
os  til  at  modtage  dem. 
I  vor  gang  gennem  livet,  bygger  vi  ofte 
en  mur  mellem  os  selv  og  Himmelen. 
Den  mur  er  opbygget  af  de  af  vore 
synder,  som  vi  ikke  har  omvendt  os  fra. 
I  vores  mur  kan  der  således  være  sten 
af  mange  forskellige  størrelser  og  for- 

mer.  Der  kan  være  sten  som  kommer 
af,  at  vi  har  været  uvenlige  mod  nogen. 
Kritik  af  ledere  eller  lærere  kan  føje 
endnu  en  sten  til.  Manglende  tilgivelse 
kan  lægge  en  anden  til.  Vulgære  tanker 
og  handlinger  kan  lægge  nogle  tem- 
melig store  sten  ovenpå.  Uærlighed  en 
til,  selviskhed  endnu  en.  Og  så  videre. 
Til  trods  for  den  mur,  vi  bygger  foran 
os,  så  sender  Herren  alligevel  sine 
budskaber  fra  Himmelen,  når  vi  beder 
til  ham.  Men  i  stedet  for  at  trænge  ind  i 
vore  hjerter,  preller  de  af  på  den  mur, 
som  vi  har  opbygget.  Hans  budskaber 
når  ikke  igennem,  så  vi  siger:  „Han 
hører  mig  ikke,"  eller  „Han  svarer  mig 
ikke."  Somme  tider  er  denne  mur 
overordentlig  høj,  og  livets  store  ud- 
fordring er  at  få  den  brudt  ned,  eller 


med  andre  ord,  at  rense  os  selv,  gøre  os 
fri  af  denne  indre  modstand,  så  vi  kan 
komme  i  harmoni  med  Ånden. 
Lad  mig  give  jer  nogle  eksempler.  Jeg 
går  ud  fra,  at  vi  allesammen  har  ople- 
vet, at  nogen  har  gjort  noget  mod  os, 
som  vi  ikke  kan  lide,  og  vi  er  blevet 
vrede.  Vi  kan  ikke  glemme  det,  og  vi 
ønsker  ikke  at  være  sammen  med  det 
menneske.  Så  er  man  utilgivende.  Men 
Herren  havde  nogle  temmelige  alvorli- 
ge ord  at  sige  til  dem,  som  ikke  vil 
tilgive  hinanden.  For  mange  år  siden 
havde  jeg  en  oplevelse  med  ikke  at  ville 
tilgive.  Jeg  syntes,  at  jeg  var  blevet 
udnyttet,  og  jeg  kunne  ikke  lide  den 
pågældende.  Jeg  ønskede  ikke  at  være 
sammen  med  ham;  jeg  gik  gerne  over 
på  den  anden  side  af  gaden,  for  at 
undgå  at  hilse  på  ham.  Jeg  ønskede 
ikke  at  tale  med  ham.  Længe  efter  at 
sagen  burde  have  været  glemt,  hæfte- 
de den  sig  som  en  igle  til  mig.  Jeg 
bestemte  mig  til  at  bede  om  at  få  bedre 
følelser  for  den  pågældende,  indtil  jeg 
havde  fået  dem.  Den  aften  faldt  jeg  på 
knæ,  og  jeg  bad  og  åbnede  mit  hjerte 
for   Herren.    Men   da  jeg   rejste   mig, 
kunne  jeg  stadig  ikke  lide  vedkom- 
mende. Næste  morgen  knælede  jeg  og 
bad  om  at  få  gode  følelser  overfor  ham; 
men  da  jeg  var  færdig  med  min  bøn, 
kunne  jeg  stadig  ikke  lide  ham  -  og  jeg 
havde  bedt  om  det  hver  eneste  aften 
og  hver  eneste  morgen.  Men  jeg  blev 
ved  med  at  bede,  og  til  sidst  tryglede 
jeg  også  -  jeg  nøjedes  ikke  med  at 
bede,  men  jeg  tryglede.  Efter  megen 
bøn  kom  så  tiden,  da  jeg  uden  tvivl 
eller   forbeholdenhed    vidste,    at  jeg 
kunne  stå  foran  Herren,  hvis  jeg  blev 
bedt  om  det,  og  at  han  ville  vide,  at  i  det 
mindste  i  denne  sag  var  mit  hjerte  rent. 
Der  var  sket  en  forandring  i  mig  efter  en 

tids  forløb.  Utilgivelsens  sten  var  ble- 
vet fjernet. 

Den  måde,  vi  lever  vort  liv,  er  afgøren- 
de for  vores  evne  og  berettigelse  til  at 
modtage  Åndens  tilskyndelser  og  til  at 
høre  svarene  på  vore  bønner.  Giv 
ingen  plads  for  misforståelser.  Vor 
himmelske  Fader  besvarer  virkelig  vore 
bønner,  men  ofte  er  vi  ikke  parate  til  at 
høre  ham.  Nogle  bliver  besvarede  øje- 
blikkelig, men  nogle  svar  tager  længe- 
re tid,  og  så  er  det,  at  vi  kan  blive 
mismodige. 

For   nogle   år  siden    havde  jeg   fået 
betroet  en  opgave,  som  førte  mig  til 
Tyskland.  Jeg  havde  haft  influenza,  før 
jeg  rejste,  og  jeg  var  ikke  sikker  på,  om 
jeg  burde  rejse.  Men  jeg  følte,  at  jeg 
gjorde  bedst  i  at  foretage  rejsen,  fordi 
den  var  planlagt,  og  fordi  den  involve- 
rede mange  mennesker.  Efter  flyvetu- 
ren til  New  York  (fra  Salt  Lake  City)  og 
derfra  til  Frankfurt,  var  jeg  meget  træt 
og  følte  mig  dårlig  tilpas.  Jeg  var  alene, 
og  jeg  kunne  ikke  tale  tysk,  så  jeg 
indlogerede  mig  på  hotellet  ved  luf- 
thavnen. Før  jeg  gik  ind  på  mit  værelse, 
opsøgte  jeg  et  apotek  og  fik  noget,  jeg 
kunne  sprøjte  min  betændte  hals  med. 
Det  var  i  en  spraydåse,  med  en  finger- 
lang slange,  der  skulle  stikkes  ned  i 
halsen,  for  at  fordele  medikamentet. 
Jeg  gik  ind  på  mit  værelse  og  forbered- 
te mig  på  at  hvile  en  stund;  men  da  jeg 
begyndte  at  sprøjte  halsen,  gik  plastic- 
slangen løs  og  forsvandt  ned  gennem 
halsen.  Jeg  kunne  ikke  føle  den,  men 
jeg  vidste,  at  der  var  et  7  til  8  cm  langt 
stykke  plastic  et  eller  andet  sted,  og  jeg 
vidste  ikke,  hvad  jeg  skulle  gøre.  Jeg 
hostede.    Jeg    gjorde   alt,    hvad   jeg 
kunne   gøre    for    at   få    det    op.    Så 
begyndte  jeg  at  blive  bange  -  ikke  for 
at  jeg  skulle  dø,  for  jeg  vidste,  at  så 


slemt  var  det  ikke.  Men  der  var  menne- 
sker, der  ventede  på  mig  i  forskellige 
lande,  som  jeg  skulle  besøge  de  næste 
tre  uger,  og  jeg  var  klar  over,  at  hvis  der 
ikke  skete  noget  omgående,  så  ville  jeg 


Jeg  ved,  at  når  som  helst 

en  af  vor  himmelske  Faders 

børn  knæler  og  taler  til 

ham,  så  lytter  han. 


ende  på  et  hospital,  for  ved  en  opera- 
tion at  få  slangen  fjernet.  Jeg  havde 
altså  brug  for  øjeblikkelig  hjælp.  Jeg 
knælede  ned  ved  sengen  og  sagde  til 
Herren,  at  jeg  ikke  havde  noget  sted  at 
henvende  mig;  jeg  kunne  ikke  tale  tysk; 
jeg  kendte  ikke  nogen  læge;  jeg  kendte 
ikke  en  sjæl  her;  og  forskellige  menne- 
sker ventede  på  mig.  Og  jeg  bad  ham 
være  så  venlig  at  hjælpe  mig  af  med 
slangen.  Jeg  rejste  mig  efter  bønnen, 
og  to  sekunder  efter  kom  den  op  af 
halsen.  Kan  I  se?  Der  er  nogle  svar,  som 
kommer  øjeblikkelig. 
Der  er  andre  gange,  hvor  man  kan 
spekulere  på,  om  man  mon  nogen 
sinde  vil  få  svar  på  sine  bønner.  For 
omkring  22  år  siden  blev  vores  fjerde 
datter  født.  Efter  fødslen  sagde  lægen 
til  min  hustru,  at  hun  ikke  burde  få  flere 
børn.  Vi  talte  om  det,  og  hun  sagde: 
„Jeg  føler,  at  der  er  endnu  et  barn  til 
os."  Så  vi  besluttede  os  selvfølgelig  til 
at  få  endnu  et  barn. 
Nå  ja,  der  gik  et  år  og  der  kom  ikke 
noget  barn;  og  der  gik  to  år.  Til  sidst 
sagde  min  hustru,  efter  at  vi  havde  bedt 

om  det  i  otte  år:  „Vil  du  tro  det?  Vi  skal 
have  et  barn!"  Kan  I  se,  somme  tider 
besvares  bønner  hurtigt,  men  til  andre 
tider  kan  man  bede  i  lang,  lang  tid,  før 
man  får  det,  man  ønsker. 


Bønner  .  .  .  besvares 

somme  tider  hurtigt,  men  til 

andre  tider  kan  man  bede  i 

lang,  lang  tid,  før  man  får 

hvad  man  ønsker. 


Når  vi  lærer  at  lytte  til  Åndens  tilskyn- 
delser, når  vi  bereder  os  til  at  modtage 
dem,  må  vi  også  lære  at  adlyde  det, 
som  vi  føler  os  tilskyndet  til  at  gøre.  En 
af  livets  store  udfordringer  er  at  leve 
sådan,  at  vi  kan  modtage  budskabet  og 
derefter  at  have  mod  til  at  adlyde  det. 
Uden  hensyn  til  jeres  omstændighe- 
der, om  tiderne  er  gode  eller  dårlige, 
trygler  jeg  jer  om  at  gøre  følgende: 
Hvis  I  i  aften  finder  det  muligt  at  være 
alene,  så  gå  der,  hvor  I  kan  være  alene. 
Kan  I  ikke  blive  alene,  så  gør  hvad  jeg 
foreslår  alligevel.  Tænk  på,  hvem  I 
beder  til,  for  ofte  knæler  vi  ned  og 
begynder  at  bede  så  hurtigt,  at  vi  ikke 
tænker  over,  hvem  vi  beder  til.  Ofte 
prøver  jeg  i  tankerne  at  forestille  mig  et 
maleri  af  Frelseren.  Nu  er  jeg  ikke  helt 
sikker  på,  hvordan  vor  himmelske  Fa- 
der ser  ud,  men  den  tanke  giver  mig  en 
forestilling,  mens  jeg  knæler  ned. 
Og  når  I  så  tænker  over,  hvem  I  beder 
til,  så  tal  højt  til  Gud  -  eller,  hvis  I 
ønsker  det,  hvisk  til  ham.  Tal  til  ham 
som  til  jeres  far  og  sig  det,  som  I  ønsker 


at  sige  til  ham.  Vær  oprigtig  over  for 
ham,  og  tal  om  det,  som  I  ønsker  at  tale 
om.  Tak  ham  for,  hvad  han  har  gjort  for 
jer.  Hav  tillid  til  ham;  lad  ham  vide, 
hvad  der  bor  i  jer.  Bed  ham  om  hjælp. 
Glæd  jer  over  hans  Ånd.  Fortæl  ham,  at 
I  elsker  ham.  Jeg  ved  ikke,  hvor  mange 
af  jer,  der  nogen  sinde  har  bedt  højt  og 
i  den  lydelige  bøn  sagt  til  Herren,  at  I 
elsker   ham,   men   det  er  virkelig   en 
storslået  oplevelse. 
Når  I  har  talt  sådan  til  ham,  så  lyt  til 
ham.  I  må  lytte  omhyggeligt,  for  ellers 
vil  I  gå  glip  af  hans  svar.  Somme  tider 
beder  folk  et  minut,  eller  to  eller  fem 
eller    femten,    og    så    lytter    de    ikke 
engang  et  sekund.  Måske  ville  der  ske 
et  og  andet,  hvis  I  bliver  på  jeres  knæ 
ved  stol  eller  seng  (efter  I  har  bedt)  i  et 
minut  eller  to  eller  fem  eller  femten, 
indtil  I  får  den  gode,  varme  følelse,  at  I 
har  fået  et  svar.  Så  ved  I,  at  Herren  har 
hørt  jeres  bøn.  I  ved,  at  han  er  der,  og  I 
ved,  at  I  endelig  har  fundet  en  måde, 
hvorpå  han  kan  få  sit  budskab  igen- 
nem til  jer.  En  vidunderlig  oplevelse 
kommer  til  dem,  som  føler  hans  Ånd. 
Jeg   vidner   om,   at    Herren   er   i   sin 
H  immel.  Jeg  ved,  at  han  lytter  til  os  og 
svarer  os.  Jeg  ved  også,  at  vi  må  være 
parate  til  at  høre  ham.  Uden  bøn  vil  vi 
aldrig  rigtigt  komme  til  at  kende  vor 
himmelske  Fader  eller  hans  Søn,  Frel- 
seren; og  uden  bøn  kan  vi  ikke  vende 
tilbage  til  ham.  fj 

Lad  os  tale 
om  det 


Efter  at  have  læst  artiklen  „Bøn  -  prøv  endnu  engang"  enten  som 

enkeltperson  eller  som  familie,  ønsker  I  måske  at  diskutere  nogle  af  de 

følgende  spørgsmål  på  det  tidspunkt,  hvor  I  studerer  evangeliet: 


1.  Hvad  kan  være  nogle  af 
Herrens  hensigter  med  at  lade 
sine  børn  komme  ud  for  prøvelser, 
skuffelser  og  frustrationer  i  livet? 

2.  Forfatteren  siger,  at  vi  ofte 
bygger  en  mur  mellem  os  selv  og 
himlen.  Hvad  er  ifølge  dine 
erfaringer  nogle  af  de  mest 
vanskelige  barrierer  mod  effektiv 
samtale  med  Herren? 

3.  Hvad  har  uvenlighed, 
mangel  på  tilgivelse  eller 
bagtalelse  at  gøre  med  effektiv 

bøn? 


4.  Forfatteren  fortæller  om 
sine  erfaringer  med  både 
øjeblikkelige  svar  og  ikke  så 
øjeblikkelige  svar  på  bøn.  Kan  I 
tænke  på  situationer  i  jeres  eget 
liv,  hvor  et  svar  på  en  bøn  kom 
med  det  samme,  eller  ikke  kom 
før  senere? 

5.  Forfatteren  omtaler  2 
vigtige  elementer  ved  bøn  om  en 
særlig  velsignelse.  Hvilke  2 
elementer  er  det,  og  hvorfor  er  de 
vigtige? 

6.  Der  findes  mange  måder, 
hvorpå  bønnen  kan  gøres  mere 
meningsfuld  og  udbytterig. 
Diskuter  de  særlige  skridt,  som 
forfatteren  foreslår  kan  benyttes  af 
jer  som  enkeltpersoner  og  som 
familie  for  at  udvikle  et  tættere 
forhold  til  Herren  gennem  bøn. 

En  ældre  brors 
kærlighed 


D.  Brent  Collette 


En  af  mit  livs  største  glæder  havde 
jeg,  da  min  familie  åndeligt  forene- 
de sig  for  at  bistå  mig  på  et  tidspunkt, 
hvor  jeg  kæmpede  en  voldsom  kamp. 
Jeg  lærte  da  gennem  personlig  erfa- 
ring årsagen  til,  at  Herren  har  anbragt 
os  i  hellige  grupper,  kaldet  familier. 
Da  jeg  gik  i  1 1 .  klasse  fik  jeg  en  alvorlig 
nyresygdom.  I  løbet  af  de  næste  par  år 
udviklede  sygdommen  sig  i  den  grad, 
at  min  tilstand  blev  kritisk.  Til  trods  for 
den  bedst  tænkelige  behandling  øde- 
lagde sygdommen  begge  mine  nyrer. 
I  januar  1968  blev  jeg  indlagt  på 
University  of  Washingtons  hospital. 
Mine  forældre  blev  tilkaldt  og  under- 
rettet om,  at  min  tilstand  var  så  dårlig, 
at  jeg  antagelig  ville  dø  i  løbet  af 
natten. 

Min  far  og  en  nær  ven  af  os  salvede 
mig;  så  tog  min  mor  min  patriarkalske 
velsignelse  frem  fra  sin  taske  og  læste 
noget  af  den.  Hun  bar  sit  vidnesbyrd 
og  rakte  mig  derpå  velsignelsen.  „Du 
har  en  stor  mission  at  udføre,"  sagde 
hun  stille,  „og  Herren  ønsker  at  hjælpe 
dig.  Men  du  må  også  gøre  din  del, 
Brent."  Så  lænede  hun  sig  ind  over 
mig  og  kyssede  mig  godnat. 
Min  far  bar  også  sit  vidnesbyrd,  trykke- 
de mig  i  hånden  og  slog  mig  let  på 


brystet.  „God  nat,"  sagde  han.  „Vi  ses  i 
morgen." 

Så  var  jeg  alene  i  hospitalsværelsets 
rolige  ensomhed  -  alene  med  mine 
tanker,  erindringer  og  en  velsignelse. 
Mens  jeg  tænkte  over  min  mors  forma- 
ning, begyndte  jeg  at  søge  min  him- 
melske Fader  -  noget,  som  jeg  aldrig 
før  rigtig  havde  gjort.  Mens  jeg  bad, 
oplevede  jeg  først  bitterheden  ved  et 
liv,  der  ikke  havde  nået  sine  mulighe- 
der. Men  da  jeg  fortsatte  med  at  bede, 
forsvandt  efterhånden  bitterheden,  og 
jeg  følte  det,  som  om  en  kolossal  byrde 
var  taget  fra  mine  skuldre.  Jeg  følte 
igen  fred  -  var  varm,  trøstet  og  forsikret 
om,  at  min  bøn  var  blevet  besvaret.  Jeg 
vidste  inderst  inde,  at  alt  nok  skulle 
ordne  sig. 

Det  tog  omkring  to  uger  at  genvinde 
den  styrke,  jeg  havde  brug  for,  for  at 
kunne  forlade  hospitalet,  og  endnu  syv 
måneder  gik  før  min  første  behandling 
med  en  kunstig  nyre.  Men  tiden  blev 
godt  udnyttet,  for  jeg  havde  besluttet 
virkelig  at  finde  ud  af,  hvad  Jesu  Kristi 
evangelium  var  for  noget. 
Mit  første  mål  var  at  læse  Mormons 
Bog.  I  timevis  studerede  jeg  denne 
pragtfulde,  hellige  bog,  og  fik  et  vid- 
nesbyrd om  dens  sandhed,  samt  kær- 

lighed  til  selve  bogen.  Nu  fik  livet  ny 
mening,  som  om  der  var  blevet  tændt 
et  lys,  og  jeg  kunne  se  og  forstå  som 
aldrig  før.  Jeg  var  opmuntret,  oplyst, 
instrueret  og  åndeligt  fornyet.  I  dag 
kan  jeg  se  tilbage  på  denne  periode 
som  måske  den  mest  betydningsfulde  i 
hele  mit  jordiske  liv. 
Dengang  i  de  første  år,  hvor  kunstige 
nyrer  var  ved  at  blive  udviklede,  be- 
grænsede omkostningerne  og  mang- 
lende faciliteter  behandlingen  til  nogle 
få  heldige  mennesker;  det  var  op  til 
personalet  på  nyreafdelingerne  at  be- 
stemme, hvem  der  kunne  få  en  sådan 
behandling  og  hvem  ikke.  Da  jeg  kom 
på  nyreafdelingen,  virkede  det  som  om 
min  ansøgning  måtte  komme  senere  i 
rækken.  Jeg  var  jo  enlig  uden  nogen 
afhængige  af  mig,  ingen  betydelige 
indtægter  og  ingen  midler.  Men  jeg 
havde  noget,  der  opmuntrede  mig  -  en 
supergod  familie.  Og  det  vidste  læger- 
ne. De  argumenterede,  at  fordi  jeg 
havde  så  nær  tilknytning  til  min  fami- 
lie, og  de  i  den  grad  ville  støtte  mig, 
ville  jeg  altid  være  sikret  mennesker, 
der  kunne  passe  mig.  Det  gjorde  mig  til 
en  god  kandidat  i  forsøgene  med  en 
kunstig  nyre,  der  kan  bruges  hjemme  - 
og  til  måske  en  dag  at  få  en  nyre 
transplanteret. 

Jeg  lærte  meget  i  de  tre  år,  jeg 
benyttede  dette  maskineri.  Min  tro  på 
Herren  voksede,  efterhånden  som  jeg 
så  hvordan  hans  hånd  styrede  mit  liv. 
Jeg  var  nært  knyttet  til  familien,  og  til 
trods  for  min  afhængighed  af  den 
kunstige  nyre  elskede  jeg  livet  højere 
end  nogen  sinde  før.  Jeg  havde  aldrig 
følt  mig  friere,  aldrig  så  lykkelig.  Og 
alligevel  længtes  jeg  efter  at  blive  fri  for 
min  mekaniske  kammerat. 
Dette  mål  blev  som  så  mange  andre  et 


familieprojekt.  Vi  talte  ofte  til  familie- 
hjemmeaftenerne  og  ved  andre  lejlig- 
heder om  alternativer  til  dialyse  i  den 
kunstige  nyre,  og  hvad  der  kunne 
retfærdiggøre  en  nyretransplantation. 
Jeg  husker  en  erindringsværdig  uge, 
da  hele  familien  igen  var  samlet  efter 
en  længere  periode,  hvor  vi  havde 
været  adskilt.  Missionering,  ægteskab 
og  universitetsstudier  havde  spredt  os 
over  jordkloden  i  årevis.  Men  så  trak 
julen  1 970  som  en  magnet  os  allesam- 
men hjem  igen. 

I  den  uge  talte  vi  meget  om  mit 
helbred.  Vi  havde  allesammen  under- 
søgt muligheden  for  en  nyretransplan- 
tation, og  samtlige  medlemmer  af  fa- 
milien havde  tilbudt  at  stille  den  ene  af 
deres  nyrer  til  rådighed  for  mig. 
En  eftermiddag,  mens  jeg  spillede 
basketball  med  mine  brødre,  trådte  jeg 
et  øjeblik  ud  og  betragtede  dem  spille. 
Alle  var  fremragende  til  sport.  Craig 
havde  deltaget  i  det  olympiske  svøm- 
mehold;  han  var  nu  gift  og  havde  børn. 
Barry  havde  været  én  af  de  bedste 
fodboldspillere  i  staten  og  var  nu 
ekspert  i  skiløb.  Og  Kevin  var  én  af  de 
bedste  unge  basketballspillere  i  staten. 
„Tak  alligevel,"  tænkte  jeg  med  tårer  i 
øjnene.  „Jeg  elsker  jer  alle  fordi  I 
ønsker  at  hjælpe  mig,  men  jeg  føler 
bare,  at  det  ikke  er  rigtigt." 
Da  julen  var  ovre,  vendte  Barry  tilbage 
til  Brigham  Young  University,  og  Craig 
og  hans  familie  rejste  tilbage  til  deres 
hjem  i  Californien.  Jeg  selv  fik  travlt 
med  missionering,  og  alt  var  igen  det 
gamle. 

Og  så  skete  der  noget  vidunderligt  og 
uventet  under  en  familiebøn.  Min  far 
bad  bønnen,  og  da  den  var  forbi,  vidste 
vi  allesammen,  hvad  der  skulle  ske. 
Med  tårefyldte  øjne  talte  vi  om  vore 

følelser.  Jo,  enhver  af  os  havde  den 
samme  følelse.  Vi  skulle  gå  videre  med 
planerne  om  en  transplantation. 
Når  jeg  tænker  tilbage,  må  denne 
beslutning  have  været  det  største  af 
alle  mirakler.  Logik  og  personlige  følel- 
ser betød  simpelthen  ikke  noget  mere. 
Vi  vidste,  at  Ånden  havde  vejledt  os. 
Den  aften  ringede  jeg  til  min  bror, 
Barry,  i  Provo  og  talte  med  ham  om 
transplantationen.  Jeg  forklarede  ham 
om  det  svar,  vi  havde  modtaget  og  bad 
ham  bede  om  spørgsmålet.  Men  Barry 
accepterede  beredvilligt  og  straks,  idet 
han  sagde,  at  han  allerede  mange 
gange  havde  bedt  og  nu  blot  afvente- 
de min  besked.  Jeg  sagde,  at  vi  kunne 
vente  til  juni-måned,  men  næste  dag 
afsagde  han  sine  klasser  og  rejste 
hjem. 

Men  da  Barry  var  kommet,  fandt  læ- 
gerne ud  af,  at  han  havde  udviklet 
immunitet  overfor  papagøjefeber, 
mens  han  var  på  mission  i  Mexico,  og 
de  var  bange  for  en  reaktion  på  de 
medikamenter,  der  var  nødvendige  ef- 
ter transplantationen.  Til  Barrys  skuf- 
felse besluttedes  det  ikke  at  benytte 
Barrys  nyre  til  transplantationen. 
To  uger  senere  holdt  vi  endnu  en  af 
disse  helt  specielle  familiehjemmeafte- 
ner.  Og  påny  følte  vi  os  tilskyndet  til  at 
gennemføre  en  nyretransplantation. 
Igen  gik  jeg  til  telefonen  og  ringede  til 
en  bror,  denne  gang  min  ældste  bror, 
Craig.  Og  påny  fik  jeg  et  positivt  svar. 
På  mindre  end  en  uge  var  Craig  og 
hans  hustru  Penny  og  deres  et-årige 
søn  Jason,  fløjet  hertil  fra  Californien. 
Samme  eftermiddag  tog  jeg  til  hospi- 
talet, og  Craig  blev  indlagt  den  følgen- 
de dag. 
Vore  navne  blev  anbragt  på  bønneli- 


sterne i  seks  templer  fra  Los  Angeles  til 
London  af  familiens  venner. 
Aftenen  før  operationen  holdt  vi  fami- 
liehjemmeaften  i  mit  værelse  på  hospi- 
talet. Under  denne  prøvede  jeg  at 
fortælle  familien,  at  det  ikke  forekom 
mig  risikoen  værd  eller  det  offer,  det 
var  for  min  bror  at  foretage  transplan- 
tationen. Men  far  så  nøgternt  på  mig, 
lagde  en  hånd  på  min  skulder  og  sagde 
stille:  „Vi  føler  allesammen,  at  dette  er, 
hvad  Herren  ønsker,  og  din  bror  er  stolt 
af  at  kunne  gøre  det.  Husk  på  Brent,  vi 
elsker  allesammen  at  se  dig  løbe  tværs 
over  parkens  græsplæner  igen  med  et 
stort  smil  på." 

Operationen  begyndte  næste  morgen 
klokken  6,  og  inden  da  gav  sygeplejer- 
sken mig  noget  beroligende.  Ved  da- 
gens slutning  åbnede  jeg  øjnene  og  så 
mine  forældre  sidde  ved  sengen.  Jeg 
var  tilbage  i  min  hospitalsstue,  og  jeg 
var  klar  over,  at  alt  var  gået  godt. 
Jeg  husker,  at  jeg  den  aften  kort  så  de 
andre  medlemmer  af  familien.  Men  jeg 
så  ikke  noget  til  Craig.  „Hvordan  har 
Craig  det?  Hvor  er  min  bror?" 
En  kendt  hånd  hvilede  på  min  skulder, 
og  jeg   hørte  min   mor  sige:   „Brent, 
Craig  har  det  godt,  og  din  nye  nyre  er 
også  i  orden."  Med  disse  ord  i  ørene 
faldt  jeg  i  søvn.  „Tak  Fader  i  Himmelen. 
Tak,  Craig.  Mange  tak  kære  familie." 
De  næste  par  dage  efter  transplanta- 
tionen fik  jeg  en  følelse  af,  at  der  var 
noget  galt,  når  jeg  så  mine  forældres 
og  brødres  bekymrede  ansigter.  Det 
gik  ikke  så  godt  med  Craig.  Den  tredie 
dag  var  jeg  sikker  på,  at  han  var  død, 
men  at  ingen  ville  fortælle  mig  det.  I 
virkeligheden  var  han  ikke  død.  Men 
han  var  meget  syg  og  havde  vanskeligt 
ved   at  komme  sig   efter  sin   del   af 
operationen. 

Om  eftermiddagen  den  tredie  dag  blev 
Craig  båret  ind  til  mig  af  min  far  og  min 
bror.  Han  havde  en  kulør  som  en 
moden  banan.  Med  et  skævt  smil 
sagde  han:  „Hvordan  går  det,  bror?"  I 
dette  øjeblik,  da  jeg  så  hans  smerter  og 
tænkte  på  det  offer,  han  havde  bragt, 
vidste  jeg,  hvad  kærlighed  er,  og  hvad 
det  betyder  at  have  en  familie. 
To  dage  senere  viste  de  lægelige 
rapporter,  at  mit  legeme  afviste  den 
nye  nyre.  Det  så  ud,  som  om  vi  havde 
taget  fejl.  Der  blev  foretaget  drastiske 
lægelige  indgreb,  men  uden  succes. 
Det  viste  dig,  at  den  mest  effektive 
hjælp  var  bønner.  Dybt  prentet  i  min 
sjæl  er  mindet  om  de  mange  aftener, 
hvor  familiens  medlemmer  knælede 
omkring  min  seng,  og  vi  en  efter  en  bad 
til  vor  himmelske  Fader.  Jeg  lyttede, 
når  mine  brødre  grædende  bad  om,  at 
jeg  måtte  leve.  Og  derefter  berørte  vi 
blot  hinandens  hænder,  helt  ude  af 
stand  til  at  tale,  og  sagde  godnat  på 
den  måde.  Og  det  blev  gode  nætter,  for 
hver  især  oplevede  vi  den  sande  kristne 
kærlighed. 


Min  krops  afvisning  af  nyren  over- 
vandtes med  tiden.  Også  Craig  fik 
hurtigt  sin  sundhed  og  styrke  tilbage.  I 
dag  fortæller  lægerne  mig,  at  jeg  er  en 
af  de  sundeste,  med  en  fremmed  nyre,  i 
historien.  Jeg  har  en  skøn  hustru,  to 
sønner  og  en  datter.  Craig,  der  nu  er  far 
til  tre,  lever  et  normalt  liv,  omgivet  af 
mennesker,  som  ikke  aner,  hvorfor  han 
foretog  den  hurtige  tur  til  Seattle  i 
Washington  år  tilbage. 

Jeg  kan  bevidne,  at  en  af  jordelivets 
største  glæder  kommer,  når  en  familie 
er  åndeligt  forenet  i  deres  søgen  efter 
Herrens  hjælp  og  trøst.  Jeg  er  forbløf- 
fet over  den  kærlighed,  der  blev  vist  for 
mig.  Når  jeg  tænker  på  min  familie, 
tænker  jeg  på  Herren,  som  er  det 
virkelige  overhoved  for  vores  evangeli- 
ske familie.  Jeg  tænker  på  hans  kærlig- 
hed, hans  hengivenhed,  og  hans  villig- 
hed til  at  ofre  for  os.  Og  jeg  føler,  at  jeg 
har  fået  et  særligt  vidnesbyrd  om  og 
påskønnelse  af  Jesu  Kristi  forsoning, 
for  jeg  ved,  hvad  en  ældre  brors 
kærlighed  og  offer  kan  betyde.  □ 

EN  ADVARSEL 
NATTEN 


Isabelle  Hanson 


Det  var  en  varm  sommeraften  i 
august.  Min  mand  og  vore  seks 
børn  sov  i  bilen.  Jeg  havde  overtaget 
rattet  lige  uden  for  Rock  Springs  i 
Wyoming,  så  min  mand  kunne  hvile 
lidt.  Vi  kunne  nå  hans  forældres  hjem 
ved  midnatstid,  sagde  han,  så  det  var 
bedst  at  fortsætte  med  at  køre.  Vi  var 
på  vej  til  Idaho  fra  St.  Louis  i  Missouri, 
hvor  Lynn  studerede  til  tandlæge. 
Ikke  længe  efter  at  vi  var  drejet  af  fra 
hovedvej  30  ad  30  Nord  mod  Bear 
Lake  på  grænsen  mellem  Utah  og 
Idaho,  kom  vi  til  et  skilt  med  omkørsel 
overengrusvej.  Jeg  kørte  et  stykke  tid  i 
den  tro,  at  der  snart  ville  dukke  et  skilt 
op,  der  ville  vise  mig  tilbage  til  hoved- 
vejen. Men  vejen  blev  dårligere  og 
dårligere.  Pludselig  lød  der  gennem 
stilheden  en  meget  tydelig  stemme, 
som  sagde:  „Stands!" 


Jeg  trådte  på  bremsen,  og  da  jeg  havde 
kørt  meget  langsomt,  var  jeg  i  stand  til 
at  standse  vognen  omgående.  Syv 
søvnige  hoveder  dukkede  op  for  at 
spørge:  „Hvor  er  vi?  Hvad  er  der  i 
vejen?  Hvorfor  standser  vi  her?"  Alt, 
hvad  jeg  kunne  sige,  var:  „En  stemme 
sagde,  at  jeg  skulle  stoppe  op.  Der  må 
være  noget  galt."  Min  mand  tog  en 
lommelygte  og  gik  ud  og  opdagede,  at 
forhjulene  stod  på  randen  af  en  kanal! 
På  dette  tidspunkt  rystede  jeg  som  et 
espeløv,  så  Lynn  overtog  kørslen,  og 
vores  ældste  søn  virkede  som  vejvi- 
ser. 

På  vejen  tilbage  så  vi  et  meget  lille  skilt, 
der  pegede  tilbage  mod  hovedvejen  - 
så  lille,  at  jeg  ikke  havde  set  det  i 
mørket.  Otte  hoveder  bøjedes  i  taksi- 
gelse. □ 

JEG  HAR  ET  SPØRGSMÅL 

Spørgsmål  af  almindelig  interesse  besvaret  som  vejledning, 
ikke  som  en  officiel  tilkendegivelse  af  kirkens  politik. 


Dale  F.  Pearson,  der  er  leder  af 
grundprogrammet  på  B.Y.U.  og  biskop 
for  Pleasant  View  Fourth  Ward  i  Provo, 
svarer: 


Jeg  synes,  at  jeg  har  gjort 
alt,  hvad  jeg  kan  for  at 
omvende  mig  fra  en 
overtrædelse,  men  jeg  føler 
mig  stadig  skyldig.  Hvad 
mere  kan  jeg  gøre? 


Sandsynligvis  er  det  kun  din  biskop, 
der  kan  hjælpe  dig  med  at  finde  ud 
af,  om  du  har  gjort  alt  det,  der  er 
nødvendigt  for  at  omvende  dig  fra 
en  bestemt  forkert  handling;  men 
problemet  med  at  føle  sig  skyldig  er 
ikke  altid  helt  enkelt.  Skyldfølelse 
kan  være  et  godt  tegn  -  det  siger  os, 
at  vi  har  syndet  og  nødvendigvis  må 
antage  Herrens  plan  for  omvendelse. 
Men  skyldfølelse,  efter  ægte 
omvendelse,  kan  også  være  yderst 
skadelig,  og  nogle  mennesker  lider 
deraf  langt  udover  en  rimelig  grænse 
og  sommetider  endda,  når  de  ikke 
har  gjort  noget,  som  de  behøver  at 
føle  sig  skyldige  i. 

Folk  jeg  har  talt  med,  og  som  har  det 
første  problem  -  de  kan  ikke  holde 
op  med  at  føle  sig  skyldige,  selv  efter 
at  de  har  omvendt  sig  fra  en 
overtrædelse  -  har  sædvanligvis  et 
andet  problem  -  nemlig  at  de 
vurderer  sig  selv  meget  lavt.  De 
synes  ikke  de  kan  gøre  noget,  for  at 
få  styr  på  deres  tilværelse,  fordi  de  er 
sådan  nogle  værdiløse  mennesker. 
For  eksempel  forsøgte  en  kvinde,  jeg 
kender,  uden  held  at  begå  selvmord, 
efter  i  månedsvis  at  have  følt  sig 
desperat  ensom  og  isoleret  fra  sin 
familie.  Hun  bebrejdede  sig  selv  for 
denne  isolation  („Hvis  jeg  var  en 

bedre  mor,  ville  vores  familie  være 
knyttet  mere  sammen")  og  efter  sit 
selvmordsforsøg  forandrede  hun  sin 
selvbebrejdelse  til  et  andet  aspekt 
(„Hvordan  kunne  jeg  begå  en  så 
forfærdelig  synd?")  Selv  om  hendes 
mand,  hendes  biskop  og  hendes 
stavspræsident  arbejdede  med 
hende,  og  støttede  hende  på  en 
kærlig  måde  for  at  forsikre  hende  om 
Herrens  kærlighed  til  hende, 
nægtede  hun  at  holde  op  med  at  føle 
sig  skyldig,  fordi  hun  i  virkeligheden 
ikke  mente,  at  hun  var  værdig  til 
tilgivelse.  På  den  måde  gav 
skyldfølelsen  hende  grund  til  at  leve, 
fordi  det  satte  hende  i  stand  til 
fortsat  at  straffe  den  „værdiløse" 
person,  som  hun  mente,  hun  var 
blevet. 

Den  anden  form  for  skadelig 
skyldfølelse  -  at  føle  sig  skyldig  uden 
nogen  øjensynlig  grund  -  kommer 
ofte  som  følge  af  lignende  negativ 
selvvurdering,  forårsaget  af  den 
enkeltes  manglende  evne  til  at  styre 
sin  tilværelse.  Jeg  blev  rådspurgt  af 
et  sådant  menneske,  en  45-årig 
succesrig  forretningsmand,  som  i 
virkeligheden  meget  hellere  ville 
arbejde  med  børn.  Men  han  syntes 
ikke,  han  kunne  bede  sin  familie 
gennemgå  den  nødvendige 
forandring  der  skulle  til  for  at 
gennemføre  en  sådan 
karriereomskiftning.  Han  opdagede, 
at  han  så  meget  som  muligt  undgik 
at  arbejde,  fordi  han  i  virkeligheden 
afskyede  det,  men  han  opdagede 
også  at  han  undgik  sin  familie. 
Denne  lammende  uvirksomhed  på 
begge  områder  fik  ham  til  at  føle  sig 
skyldig. 
Løsningen  for  denne  bror  og  denne 


søster  var  stort  set  den  samme.  De 
begyndte  at  lægge  planer  og 
gennemføre  dem.  Da  de  opdagede, 
at  de  virkelig  kunne  træffe 
beslutninger,  voksede  deres  selvtillid, 
deres  skyldfølelse  mindskedes,  og  de 
blev  i  stand  til  at  se  deres  skyld  i 
perspektiv. 

De,  som  har  skyldfølelser  længe 
efter,  at  de  har  omvendt  sig,  kan 
prøve  at  stille  sig  disse  spørgsmål: 

1.  Har  jeg  gennemgået  alle 
omvendelsens  trin  (erkendelse,  sorg, 
tilståelse  (hvis  rimelig), 
genoprettelse,  osv.)? 

2.  Har  jeg  bedt  Herren  om  tilgivelse? 

3.  Har  jeg  tilladt  Herren  at  påtage 
sig  min  byrde  ved  at  have  tillid  til 
hans  magt  til  at  gøre  det  og  til  hans 
kærlighed  til  mig? 

4.  Har  jeg  fuldstændigt  tilgivet  mig 
selv  for  det,  jeg  har  gjort  forkert? 
På  den  anden  side  kan  de,  der  føler 
sig  skyldige  selv  om  de  ikke  har  gjort 
noget  galt,  stille  sig  disse  spørgsmål: 

1.  Har  jeg  tilbøjelighed  til  at  være 
yderliggående  -  at  tingene  skal  være 
helt  fuldkomne  eller  fuldstændig 
onde  -  snarere  end  en  blanding  af 
godt  og  mindre  godt?  Har  jeg  brug 
for  en  bedre  balance? 

2.  Har  jeg  et  nært  forhold  til  min 
familie?  Har  jeg  gode  venner,  hvis 
selskab  jeg  ynder? 

3.  Kan  jeg  virkelig  godt  lide  mig 
selv? 

4.  Føler  jeg,  at  Herren  virkelig  elsker 
mig? 

5.  Hvorfor  „behøver"  jeg  at  føle  mig 
skyldig? 

Ærlig  besvarelse  af  disse  spørgsmål 
vil  identificere  specifikke  områder, 
hvormed  man  har  behov  for  at 
arbejde  oprigtigt,  gennemtænkt  og 

bønsomt.  Ofte  er  det  nyttigt  at  tale 
med  en  ven  eller  kirkeleder,  som  man 
har  tillid  til  om  disse  områder. 
Somme  tider  kan  professionel 
rådgivning  være  nyttig. 
Skyldfølelse  er  normal;  det  er  det 
faresignal,  der  blinker,  når  der  er 


foregået  en  overtrædelse,  som  man 
må  omvende  sig  fra.  Men  usund 
skyldfølelse,  der  fortsætter  uden 
grund,  eller  endog  efter  at 
omvendelsen  er  fuldført,  kan 
underminere  hele  vort  forhold  til  en 
kærlig  Fader  i  Himmelen.  □ 


Sharon  og  Wayne  Dequer,  forældre  til  tre 
børn,  Monrovia  Ward  i  Arcadia  Ca/ifornia 
Stav,  svarer: 


Sabbaten  forekommer  at 
være  lang  og  kedelig  for 
vore  små  børn.  Hvad  kan  vi 
gøre  for  at  skabe  nogle 
glade  søndage? 


Frelseren  lærte  klart,  at  sabbaten  er 
en  dag,  hvor  der  skal  skelnes  mellem 
ligegyldige  ønsker  og  virkelige 
åndelige  og  fysiske  behov.  Små  børn 
er  uhjælpeligt  aktive,  og  vi  må 
erkende  det  behov,  når  vi  planlægger 
deres  søndage.  Snarere  end  at 
spørge:  „Bør  de  være  aktive  om 
søndagen?"  bør  vi  spørge:  ,, Hvordan 
bør  de  være  aktive  om  søndagen?" 
Vi  ønsker,  at  vore  børn  skal  lære,  at 
søndagen  er  en  dag,  hvor  man  kan 
gøre  noget  andet,  end  vi  gør  resten 
af  ugen.  De  finder  hurtigt  ud  af,  at 
far  gør  noget  andet  end  at  gå  på 
arbejde,  og  at  han  heller  ikke  slår 
græsplænen  om  søndagen,  og  at 
mor  ikke  går  på  indkøb  eller  gør  rent 
eller  bager  -  vi  gør  noget  andet, 
noget  mere  roligt.  Hvordan  kan  så 
dagen  blive  anderledes  også  for  vore 
børn? 

For  det  første  reserverer  vi  dagen  til 
at  være  sammen  med  vores  egen 
familie,  snarere  end  at  lege  med 
venner  eller  fordrive  tiden  med  at  se 
fjernsyn.  Så  er  det  op  til  mor  og  far 
at  gøre  dagen  interessant  og 
fornøjelig.  For  at  gøre  det  begynder 
vi  med,  at  lære  vores  små  at  spørge 
og  få  svar  på:  „Er  det  passende?"  -  i 

stedet  for  at  koncentrere  os  om  det, 
vi  ikke  bør  gøre. 

Dette  spørgsmål  førte  os  til  sådanne 
aktiviteter  som  læsning,  tegning  og 
maling,  at  synge  og  spille.  Men  selv 
om  sådanne  aktiviteter  forekom 
passende,  gav  de  os  ikke  nok  til  hele 
dagen.  Så  vi  lærte  at  finde  på  andre 
ting:  at  hjælpe  en  af  de  små  med  at 
„skrive"  et  brev,  at  være  skriver  for 
en  anden,  som  dikterede  en  side  af 
sin  personlige  historie,  have 
personlige  interviews  med  dem  efter 
tur,  og  bare  tale  sammen  og 
udveksle  tanker  og  ideer. 
Rolige,  stilfærdige,  udtryksfulde  lege 
synes  vi  er  helt  passende  om 
søndagen.  Spørgsmålet  om  det  er 
passende  eller  ej  kan  almindeligvis 
besvares  ved  at  betragte  hvilket 
omfang  af  forberedelse,  oprydning 
og  rengøring  den  pågældende 
aktivitet  kræver.  Vi  vælger  også  lege, 
der  er  anderledes  end  dem,  børnene 
sædvanligvis  leger  med  deres 
kammerater.  Vi  har  for  eksempel 
bestemt  at  lege  med  jord  ikke  er  en 
søndagsaktivitet,  men  at  lege  med 
klodser  eller  andet  konstruktivt  synes 
mere  acceptabelt.  De  kan  også 
forbindes  med  evangeliet.  Så  når  vi 
f.eks.  har  læst  historien  om  Noas  Ark 
eller  om  Lehis  rejse  til  den  nye 
verden,  kan  vi  lade  børnene  hver 
især  bygge  deres  egen  opfattelse  af 
arken  eller  skibet. 

Nøglen  til  at  hjælpe  børnene  med  at 
få  nogle  glade  søndage,  synes  at 
være,  den  tid  vi  bruger  sammen  med 
dem.  Det  er  da  rigtigt,  at  andre 
søndagsaktiviteter  også  kræver 
nogen  tid  af  os,  men  en  halv  time 
her  og  der  sammen  med  vore  børn, 
kan  gøre  megen  gavn,  når  det  gøres 


på  strategisk  rigtige  tidspunkter. 
Mange  familier  har  opdaget,  at  når 
de  spadserer  sammen  til  kirke,  i  det 
mindste  en  del  af  vejen,  så  kan 
børnene  bedre  sidde  afslappet  og 
roligt,  når  de  ankommer.  Vi  har  også 
gjort  os  megen  umage  for  at  hjælpe 
vore  børn  til  at  påskønne  selve 
gudstjenesten.  Også  på  det  punkt 
har  spørgsmålet  om  det  passende 
vist  sig  nyttig.  Stilfærdigt  legetøj  og 
farvebøger  er  gode  til  at  optage  de 
mindste,  men  selvfølgelig  må  de 
vogtes  meget  nøje,  fordi  andre  børn  i 
nærheden,  og  også  voksne,  finder 
dem  distraherende.  Vi  er  altid  glade 
når  vi  finder  nye  bøger,  der  er 
centreret  om  evangeliet;  så  bruger  vi 
dem  kun  i  kirken  eller  på  andre 
særlige  tidspunkter.  Barnet  lærer 
hurtigt,  at  sådanne  bøger  er 
anderledes  end  andre,  og 
forhåbentlig  vil  de  forbinde  kirke  og 
ærbødighed  med  dem. 
Vi  synes,  at  vi  må  begynde  denne 
oplæring  så  tidligt  som  muligt.  En 
lille  fyr  vil  måske  kun  samarbejde  i 
korte  perioder,  så  vi  opmuntrer  ham 
eller  hende  med  bemærkninger  om, 
hvor  spændende  det  vil  være  for 
dem,  når  de  bliver  store  nok  til  at 
kunne  blive  til  mødet  sammen  med 
resten  af  familien. 
Det  sker  lejlighedsvis,  at  vi  må 
bringe  et  eller  flere  af  børnene  ud  fra 
mødet.  Når  vi  gør  det,  finder  vi  det 
vigtigt  at  hjælpe  barnet  til  at  opføre 
sig,  som  om  det  stadig  var  inde  i 
mødesalen  -  sidde  ned  og  være 
stille.  Ellers  bliver  det  til  en  slags 
„belønning"  for  at  opføre  sig  dårligt 
at  forlade  mødet.  Vi  føler,  at  trusler 
om  straf  vil  få  vore  børn  til  ikke  at 
kunne  lide  at  gå  i  kirke,  så  vi  prøver 

at  gøre  adskillelsen  fra  den  øvrige 
familie  til  det  alternativ,  de  vil  ønske 
at  undgå. 

Når  vore  børn  begynder  at  kunne 
blive  til  mødet  og  udsætte  tegning 
og  maling  og  lege  med  legetøj  indtil 
efter  nadvertjenesten,  prøver  vi  som 
forældre  virkeligt  at  gøre  mødet 
betydningsfuldt  for  dem.  Det  gør  vi 
på  forskellige  måder. 
Vi  opfordrer  selv  de  mindste  børn  til 
at  synge  med  på  salmerne.  Vi  deler 
sangbøger  med  dem  -  lader  dem 
holde  den  -  og  peger  på  ordene  og 
noderne,  efterhånden  som  sangen 
synges.  Derhjemme  synger  vi  de 
mere  kendte  salmer  og  lærer  dem 
nogle  få  særlige  („Kommer  I  Guds 
børn"  og  „All  Creatures  of  Our  God 
and  King"  (ikke  på  dansk)  er  blandt 
vore  yndlingssange),  så  når  de  bliver 
sunget  i  kirken,  er  det  noget  helt 
særligt  for  børnene.  Nogle  forældre 
forhører  sig  forud  om,  hvilke  salmer 
der  skal  synges  om  søndagen,  så  de 
kan  forberede  børnene  til  at  synge 
med. 

Opmuntring  til  at  deltage  i  andre 
dele  af  nadvermødet,  som  f.eks.  i 
opretholdelse  og  afløsning  og  især 
til  at  deltage  i  nadveren,  er  også 
nyttig.  Nogle  steder  har  man  en 
børnefortælling  i  programmet,  og 
øger  derved  børnenes  påskønnelse  af 
mødet. 

Samtale  om  talerne  efter  mødet  er  en 
god  ting,  men  sædvanligvis  bliver 
det  for  sent  til  at  tilfredsstille 
behovet.  Under  talerne  hvisker  vi 
derfor  til  børnenes  bemærkninger  om 
talerens  emne.  (Al  anden  samtale 
afvises  med  fast  hånd.)  Det  er  her 
historierne  fra  skrifterne,  som  vi  har 
læst  for  børnene,  begynder  at  få 


forbindelse  med  deres  egen 
tilværelse,  og  hvor  de  opdager  at 
noget  i  gudstjenesten,  har  virkelig 
værdi  for  dem.  Det  er  også  her,  de 
begynder  at  vænne  sig  af  med  at 
lege  med  farvebøger  og  andet,  der 
kan  distrahere. 

Når  man  planlægger  passende 
sabbatsdagsaktiviteter  for  børn,  er 
det  vigtigt  at  huske  på  Frelserens 
kærlighed  til  dem  og  hans  udtalelse 
om,  at  vi  må  blive  som  små  børn  for 
at  kunne  komme  ind  i  Himmeriget. 
Fandt  han,  at  barnets  umådelige 
energi,  nysgerrighed  og  enthusiasme 
er  karakteregenskaber,  der  bare  kan 
tolereres  eller  at  der  guddommelige 
træk,  der  bør  værnes  om?  Med  hans 
syn  på  dette  i  tankerne  kan  vi  bruge 
passende  aktiviteter,  målsætning  og 
god  familietid  som  nøgler  til  at 
hjælpe  vore  børn  med  at  opdage  og 
dele  sabbatsdagens  glæder,  fj 

BØRNESTJERNEN  12/81 


EN 
PROFET 

MINDES 
JULEN 


I  december  måned  fejrer  vi  Frelse- 
rens fødsel,  men  det  er  også  den 
måned,  hvor  profeten  Joseph 
Smith  blev  født  -  den  23.  decem- 
ber 1 805. 1  Joseph  Smiths  dagbog 
findes  nogle  erindringer  om,  hvor- 


dan han  tilbragte  julen  i  flere  år, 
efter  at  han  var  blevet  kirkens 
profet  og  præsident: 

1835  Deterjul.  Heledagen  hygge- 
de jeg  mig  derhjemme  sam- 


1 


men  med  min  familie;  det  er  første 
gang  i  en  meget  lang  periode,  jeg 
har  haft  det  privilegium  på  en  så 
tilfredsstillende  måde. 

1 838  Min  bror,  Don  Carlos,  og  min 
fætter,  George  A.  Smith, 
vendte  tilbage  (fra  missioner  til 
Kentucky  og  Tennessee)  efter  at 
have  rejst  næsten  2500  km  -  de 
1450  til  fods  og  resten  med  da- 
mpere og  på  anden  måde.  De 
besøgte  adskillige  grene.  Da  de 
næsten  var  hjemme,  blev  de  gen- 
kendt og  forfulgt  af  pøbelen,  der 
tvang  dem  til  at  rejse  mere  end  1 50 
km  på  2  dage  og  nætter.  De  havde 
kun  fået  lidt  at  spise  og  undgik  kun 
med  nød  og  næppe  at  fryse  ihjel 
disse  2  nætter. 

1 841  Da  det  var  jul  tilbragte  Brig- 
ham Young,  Heber  C.  Kim- 


ball,  Orson  Pratt,  Wilford  Woo- 
druff,  John  Taylor  og  deres  hu- 
struer, samt  Willard  Richards  afte- 
nen hos  Hiram  Kimball;  og  efter 
middagen  gav  mr.  Kimball  hver  af 
de  tolv  apostle  en  lille  grund  vest 
for  hans  anden  udbygning  af  Nau- 
voo. 

1843  I  morges  omkring  klokken  ét 
blev  jeg  vækket  af  en  engelsk 
søster  og  hendes  familie,  der  sang: 
„I  jordiske,  vågn  op!  Slut  jer  til  de 
dejlige  engle",  og  andre  julesal- 
mer. Det  rislede  af  glæde  gennem 
hele  min  sjæl.  Hele  min  familie  og 
alle  de  logerende  stod  op  for  at 
høre  de  syngende,  og  jeg  følte 
trang  til  at  takke  min  himmelske 
Fader  for  deres  besøg,  og  velsigne- 
de dem  i  Herrens  navn.  .  .  Klokken 
to  satte  omkring  50  par  sig  til  mit 
bord  for  at  spise  middagsmad.  □ 


PEBERROD 
TIL  JUL 


Den  gang  i  Nauvoo  1846  dyrkede 
min  far  den  bedste  peberrod  i  miles 
omkreds,  og  vore  naboer,  som 
ellers  var  uenige  i  alting,  var  enige  i 
den  bedømmelse.  Lugten  af  pe- 
berrod minder  mig  altid  om  far 
dengang  i  Nauvoo. 
Da  skydningen  begyndte,  og  vores 
lade  brændte  ned,  samlede  far  os 
allesammen  omkring  sig.  Med  roli- 


Ted  Sheil 


ge,  overbevisende  ord  sagde  han, 
at  vi  skulle  huske  på,  at  vor  him- 
melske Fader  ville  beskytte  og 
vejlede  os.  Flammeskæret  lyste  vej 
for  os  i  natten,  da  vi  flygtede  derfra. 
Vores  familie  sluttede  sig  den  nat 
til  mange  andre  hellige  og  begynd- 
te at  vandre,  idet  vi  slæbte  så 
meget  med  os,  som  vi  kunne.  Da  vi 
kom  til  Council  Bluffs  i  staten  Iowa 


hundreder  af  kilometre  borte,  var  vi 
meget  trætte  men  stadig  ved  godt 
mod.  De  fleste  af  os  var  dog 
udmattede  på  grund  af  de  små 
daglige  kostrationer. 
Far  blev  kaldet  til  Mormonbataljo- 
nen, og  efter  en  aften  med  bøn, 
efterfulgt  af  dans  og  morskab,  drog 
mændene  afsted  den  næste  dag. 
De  efterfølgende  uger  og  måneder 
var  svære.  Mor,  den  lille  Amy,  Ruth 
og  jeg  selv  kom  på  en  eller  anden 
måde,  og  med  hjælp  fra  nogle 
vidunderlige  venner  over  den 
næste  2  km  brede  Missouriflod  til 
Winter  Quarters  i  Nebraska.  Vi 
flyttede  ind  i  et  hus  med  hårdtsta- 
mpet  lergulv  og  græstørvtag.  Det 
var  helt  anderledes  end  vores  pæ- 
ne hvide  gård  derhjemme. 


Den  fattige  mad,  de  lange  timers 
hårde  arbejde,  og  især  fars  fravær, 
gjorde  det  let  at  tabe  modet.  Men 
når  mor  så  med  sine  trætte  øjne  ind 
i  mine,  og  hun  smilte,  lo  vi  beggeto 
og  sagde:  „Når  foråret  kommer 
skal  vi  drage  vestpå!"  Så  begyndte 
hun  at  citere  fars  yndlingsskriftste- 
der,  og  lidt  efter  var  vi  allesammen  i 
gang  med  at  synge  salmer. 
En  dag  var  jeg  ude  på  jagt.  Mens 
jeg  fulgte  et  spor  rundt  om  hjørnet 
til  et  gammelt  forladt  fort,  fangedes 
mine  øjne  af  noget  ukrudt.  Jeg 
standsede,  bøjede  mig  ned  og  trak 
en  kæmpemæssig  peberrodsplan- 
te  op.  Jeg  skrabede  på  roden,  og 
næsen  fyldtes  straks  af  den  særlige 
lugt,  der  får  øjnene  til  at  løbe  i 
vand.  Mens  jeg  tænkte  på  far,  der 
var  så  langt  borte,  kæmpede  jeg 
med  de  frembrydende  tårer.  „For- 
bistrede peberrod!"  mumlede  jeg. 
Så  faldt  jeg  på  knæ  og  bad:  „Vil  du 
ikke  nok  passe  på  far  og  hjælpe  os, 
så  vi  igen  snart  kan  være  sammen? 
Hjælp  også  mor,  for  hun  synes  at 
blive  svagere  dag  for  dag.  Og  vil  du 
ikke  også  hjælpe  mig,  så  jeg  kan 
hjælpe  vores  familie  med  at  kom- 
me sikkert  ud  til  vesten?" 
Jeg  samlede  så  megen  peberrod, 
som  jeg  kunne  bære,  og  gik  hje- 
mad med  den  første  portion. 
Mor  var  ikke  hjemme,  men  hun  var 
ved  at  hjælpe  en  nabokone,  der  var 
syg,  så  jeg  gik  i  gang  med  at  rive 
peberroden,  sådan  som  far  havde 
lært  mig.  Da  mor  kom  ind  og 
fornemmede  den  stærke,  kendte 
duft,  lyste  hendes  ansigt  op.  Hun 
så  sig  forventningsfuldt  omkring, 


et  øjeblik  i  den  tro,  at  far  ved  et  eller 
andet  mirakel  var  kommet  hjem.  Så 
forstod  hun,  at  det  ikke  var  tilfæl- 
det og  satte  sig  tungt  på  den 
primitive  seng  og  græd  så  bitter- 
ligt. 

Vi  fik  ikke  peberrod  den  aften  -  det 
fik  os  bare  til  at  længes  alt  for 
meget  efter  far.  Ingen  sagde  meget 
ved  aftensmaden,  og  pigerne  kun- 
ne ikke  forstå,  hvorfor  mor  måtte 
vifte  tårer  bort  fra  sine  øjne. 
Da  jeg  stod  op  næste  morgen 
havde  mor  sat  al  peberroden  bort  i 
krukker.  Vi  bestemte  os  til  at  gem- 
me den,  indtil  vi  alle  var  samlet,  og 
far  var  hjemme  igen. 
Efteråret  blev  til  vinter,  og  meget 
kolde  vinde  blæste  langs  med  flo- 
den. Snefnuggen  sneg  sig  ind 
gennem  revnerne  mellem  bjælker- 
ne, hurtigere  end  vi  kunne  tætne 
huset.  Sygdomme  og  feber  plage- 
de folk  i  Winter  Quarters.  Og  da 
foråret  kom,  var  der  mere  end  600 
grave  på  kirkegården.  De  fleste  af 
de  døde  var  børn. 
Vi  levede  af  vilde  dyr  og  tørrede 
bær.  Og  vi  deltes  om  hvede,  mælk 
og  en  gang  imellem  nogle  æg,  som 
vi  altsammen  fik  af  andre  hellige. 
Da  vi  ankom  til  Winter  Quarters  så 
sent  på  året,  havde  vi  ikke  kunnet 
dyrke  noget  selv.  Ingen  vidste  det 
dengang,  men  det  var  på  grund  af 
manglende  grøntsager  i  vores 
høst,  foruden  de  barske  vilkår  vi 
levede  under,  at  så  mange  menne- 
sker fik  malaria  og  blodforgiftning. 
Sneen  hobede  sig  op  og  dannede 
driver,  hvorpå  den  blæste  væk. 
Temperaturen  faldt  til  langt  under 


frysepunktet.  Om  dagen  prøvede 
vi  at  trøste  og  opmuntre  hinanden. 
Mange  havde  mistet  børn  og  andre 
kære  på  grund  af  sygdom.  Vi  bad 
meget,  og  ånden  var  så  stærk 
blandt  os,  at  når  vi  sang:  „.  .  .  alt  er 
vel",  vidste  vi,  atalt  nok  skulle  blive 
godt  igen. 

Om  natten  var  det  sværere.  Om 
aftenen  knælede  mor  og  pigerne 
og  jeg  og  bad,  hvorefter  vi  puttede 
os  i  vore  senge.  Nat  efter  nat  lå  jeg 
vågen  på  min  præriegræsmadras 
og  lyttede  til  mors  besværlige  vejr- 
trækning og  bad  om,  at  vi  på  en 
eller  anden  måde  allesammen  måt- 
te kunne  klare  turen  mod  vest  til 
foråret. 

Lige  siden  efteråret  havde  alle  talt 
om  julen,  som  om  den  var  et 
symbol  på  alle  vore  besværlighe- 
ders ende.  „Hvis  vi  bare  kan  klare 
det  til  jul,"  sagde  de,  „vil  alting 
være  i  orden!"  Men  på  det  tid- 
spunkt, da  der  kun  var  et  par  dage 
til  jul,  var  mor  blevet  alvorligt  syg 
og  så  svag,  at  hun  næsten  slet  ikke 
kunne  stå  . 

Mor  havde  lovet,  at  vi  ville  bidrage 
med  den  mad,  vi  kunne,  så  vi 
allesammen  kunne  få  en  „ordent- 
lig" julefest.  Nu  var  hun  bekymret 
over,  at  hun  ikke  kunne  hjælpe  til 
med  madlavningen. 

Til  trods  for  mine  bønner  blev  jeg 
mere  og  mere  nedtrykt.  Vi  havde 
ikke  hørt  fra  far  i  månedsvis.  Man- 
ge af  vore  venner  var  syge,  og 
antallet  af  grave  voksede  for  hver 
dag.  Jeg  kunne  mærke  den  kolde 
frygt  for,  at  mor  måske  døde,  og  at 


far  ikke  engang  vidste  noget  om 
det. 

Juleaften  gik  jeg  ud  over  det  blege, 
frosne  landskab  og  faldt  på  knæ. 
Ovenover  mig  susede  vinden,  jeg 
kunne  høre  de  nøgne  grenes  ra- 
slen, når  de  ramte  hinanden.  Kolde 
tårer  løb  mig  ned  ad  kinderne. 
„Hvor  mange  bønner  skal  der  til?" 
spurgte  jeg  vredt.  Pludselig  skam- 
mede jeg  mig.  Jeg  erindrede  fars 
ord,  dengang  for  så  længe  siden, 
da  verden  stod  i  flammer  omkring 
os.  Så  følte  jeg  mig  ydmyg,  og  bad 
om  større  tro. 

Juledag  var  lys  og  klar.  Efter  nad- 
vermødet blev  voresjulemad  sat  på 
lange  borde.  Det  var  altsammen 
meget  festligt  og  duftede  vidun- 
derligt. Mor  og  jeg  følte  os  dog 
dårligt  til  mode,  fordi  vi  var  de 
eneste,  der  ikke  havde  bidraget 
med  noget  til  festen.  Pludselig 
kom  jeg  i  tanker  om  krukkerne  med 
peberrod  og  hviskede  til  mor.  Så 
listede  jeg  afsted  og  løb  hjem  for  at 
hente  dem. 

Da  jeg  kom  tilbage,  var  alle  meget 
opstemte.  Mens  jeg  havde  været 
væk,  var  en  mand  ved  navn  Hyrum 
Randolph  ankommet  med  en  pak- 
ke breve  fra  mændene  i  bataljonen. 
Mor  fik  tre,  og  de  var  allesammen 
fulde  af  kærlighed  og  håb  og 
velsignelser. 

Hvilken  vidunderlig  fest  vi  fik! 
Måske  har  I  aldrig  spist  peberrod 
på  kalkun  til  jul,  men  det  var 
lækkert!  Mor  og  jeg  syntes  næsten, 
at  far  var  hos  os,  når  vi  glædede  os 
over  den  den  dag. 
„Undskyld    min   dreng,"   spurgte 


bror  Randolph,  „hvad  har  du  i  de 
krukker?" 

„Det  er   peberrod.   Jeg    har  selv 
tilberedt  den.  Men  den  er  selvføl- 
gelig ikke  så  god  som  far." 
„Der  kan  man  se,  det  er  meget 
interessant,"  sagde  han.  „Jeg  er 
glad  for  at  se,  at  du  spiser  peber- 
rod. Du  ved  nok,  at  der  er  folk,  der 
siger  og  sværger  på,  at  peberrod  er 
det  bedste  middel  mod  blodfor- 
giftning, der  findes." 
„Så  lad  os  da  få  peberroden!"  var 
der  nogle,  der  råbte. 
Jeg  bad  en  stille  tak  og  smilede  til 
mor. 

„Breve  fra  far,  og  peberrod  til  jul!" 
lo  mor. 

„Ja,"  kluklo  jeg.  „Og  når  foråret 
kommer,  skal  vi  vestpå!"  udbrød  vi 
begge  to.  □ 


6 


Antonio  stod  sammen  med  alle 
de  andre  fra  anden  klasse,  som 
var  trængt  sammen  i  et  hjørne  af 
legepladsen  på  San  Juan  skolen. 
Børnene  snakkede  og  smålo,  og 
Antonio  var  spændt. 
Rita  holdt  en  finger  mod  læberne. 
„Vær  stille,"  hviskede  hun,  ,,Miss 
Loma  må  ikke  høre  os,  vel?" 
„Det  er  rigtigt.  Vi  må  lægge  nogle 
planer,"  sagde  Eduardo. 
„Hvilke  planer?"  spurgte  Antonio. 
„Om  miss  Lomas  julegave.  Vi  vil 
overraske  hende,"  svarede  Rita. 
„Lad  os  give  hende  en  stor  gave," 
foreslog  Pablo. 

„Vi   har  ingen  penge,"  mindede 
Eduardo  ham  om. 
„Min  søster  kan  måske  bage  en 
stor  kage,"  foreslog  Isabel.  „Hun 
arbejder  på  et  bageri." 
„Så   kan   vi   allesammen   komme 


med  hver  et  lys!"  sagde  Pablo.  „Så 
vil  miss  Loma  få  mange  lys  til  sin 
kage." 

„Jeg  vil  komme  med  et  rødt," 
sagde  Rita. 

„Jeg  kommer  med  et  grønt,"  sagde 
Eduardo. 

Og  alle  børnene  fortalte,  hvilken 
farve  lys,  de  ville  bringe.  Det  vil 
sige,  alle  børnene  med  undtagelse 
af  Antonio.  Han  havde  ikke  noget 
lys  derhjemme,  og  han  havde  hel- 
ler ingen  penge  at  købe  noget  for. 
Antonio  var  trist  til  mode.  Miss 
Loma  var  sådan  en  venlig  lærerin- 
de, og  Antonio  elskede  hende. 
Antonio  listede  væk  fra  de  andre 
børn  fra  anden  klasse.  Han  ville 
ikke  indrømme  overfordem,  at  han 
ikke  kunne  komme  med  et  lys  til 
miss  Lomas  julekage.  Han  slæbte 
fødderne  efter  sig  på  den  sandede 

sti  hjemad  og  spekulerede  så  in- 
tenst, at  han  ikke  så  de  små  horne- 
de tudser  og  firben,  der  lob  afsted 
for  at  gemme  sig  under  stenene,  og 
heller  ikke  de  blomstrende  salvier 
og  yuccaplanter. 

Hele  aftenen  var  Antonio  så  stille, 
at  hans  mor  sagde:  „Du  har  nok  et 
problem,  Antonio?" 
Men  Antonio  svarede  ikke.  Han  så 
bare  trist  ud. 

Næste  morgen  tog  Antonio  sin 
madpakke  og  sagde  farvel  til  sin 
mor.  Men  han  havde  slet  ikke  lyst 
til  at  gå  i  skole. 

Ikke  noget  lys  til  miss  Loma!  fun- 
derede han.  Måske  kan  jeg  blive 
her  ude  i  ørkenen  hele  dagen.  Han 
så  sig  omkring  for  at  finde  et 
passende  sted  at  sidde,  og  nu 
lagde  han  mærke  til  yuccaplantec- 
ne,  med  deres  store  hvide  blom- 
ster. De  er  smukke,  tænkte  han.  Og 
så  fik  han  pludselig  en  idé. 
Antonio  plukkede  en  stor  gren 
med    kønne    hvide    blomster,   og 


bragte  den  forsigtigt  med  i  skolen. 
Da  han  kom  der,  var  børnene 
allerede  i  klassen.  Antonio  kikkede 
gennem  ruden  i  døren  og  så  den 
store  kage,  pyntet  med  kulørte  lys, 
som  drengene  og  pigerne  havde 
bragt  med.  I  samme  nu  fik  Rita  øje 
på  ham. 

„Hvor  er  dit  lys,  Antonio?" 
„Her,"  sagde  han  og  holdt  den 
store,  hvide  klase  Yuccablomster 
frem.  Så  følte  han  sig  pludselig  så 
skamfuld  over  sin  gave,  at  han 
kunne  krybe  i  et  musehul. 
Alle  var  helt  stille.  Miss  Loma  så  på 
Antonio  og  hans  blomster.  „Anto- 
nio, det  er  et  vidunderligt   lys!" 
udbrød     hun.    „Yuccaen     kaldes 
somme  tider  for  Herrens  Lys."  Og 
hun  tog  stilken  med  de  bløde  hvide 
blomster  fra  hans  udstrakte  arm. 
Børnene  klappede.   „Det  var  en 
god  idé,  Antonio,"  sagde  Isabel. 
Og  Antonio  smilede  glad,  for  miss 
Loma  så  så  køn  ud,  som  hun  stod 
der  med  sit  lys  -  Herrens  Lys.  □ 


BARBARA 
SMITH: 

en 

kaldelse 

til  at  tjene, 

en  tid  til 

at  fryde 

sig 

JoAnn  Jolley 


Barbara  Bradshaw  Smith 
bevæger  sig  yndefuldt 
blandt  kirkens  søstre  rundt 
omkring  i  verden.  Hun 
udveksler  varme  håndtryk  og 
omfavner  bestandigt 
kvinder,  der  betragter  hende 
som  præsidentinde  over 
halvanden  million 
medlemmer  af 
hjælpeforeningen.  Det  er 
næppe  overraskende,  at 
kvinder  i  hele  kirken  foler 
sig  tiltrukket  af  hendes 
stilfærdige  værdighed. 

Det  er  ikke  alle  kvinder,  der  vil  være  i 
stand  til  personligt  at  træffe  søster 
Smith.  Men  hun  ville  invitere  dem  alle 
til  middag,  hvis  hun  kunne. 

„Barbara  har  dyb  sympati  og  interesse 
for  kirkens  kvinder,"  siger  hendes 
mand  med  rolig  stolthed.  Og  Douglas 
H.  Smith  er  den  første  til  at  erkende  en 
af  de  vitale  kilder  til  sin  hustrus  styrke 
og  evner:  „Et  af  vore  børn  sagde 
engang,  at  når  som  helst  man  kalder 
Barbara,  burde  man  indsætte  hele 
familien,  for  vi  er  i  virkeligheden  alle- 
sammen kaldet  til  den  samme  tjeneste- 
gerning. Vi  er  allesammen  en  del  af 
ligegyldigt  hvad,  Barbara  gør.  På  den 
ene  eller  anden  måde  bliver  hele  fami- 
lien -  børnene,  børnebørnene,  naboer- 
ne, venner  -  alle  vore  bekendte  bragt 
ind  i  arbejdet  sammen  med  hende,  og 
hjælper  og  støtter  hende.  For  vi  holder 
af  at  være  med  i  hendes  kaldelse, 
sådan  som  hun  har  været  en  del  af  alle 
vore  kaldelser.  Vi  er  en  meget  tæt 
sammenknyttet  familie." 
Søster  Smith  synes,  at  hjælpeforenin- 
gen, ligesom  familien,  opfylder  sig  selv 
fordi  man  der  lærer  at  „påskønne 
Herrens  velsignelser;  lærer  at  smile; 
lærer  at  tage  tid  til  at  være  noget  for 
hinanden;  lærer  at  fryde  sig  over  den 
meget  korte  tid,  vi  har  i  dødeligheden. 
Det  bør  være  en  tid  med  tjenesteger- 
ninger og  glæde,  og  Guds  Ånd  bør 
være  midt  iblandt  os.  Og  det  vil  den 
være,  hvis  vi  vil  tillade  det." 
„Herren  har  altid  velsignet  mig,"  siger 
hun.  „Jeg  har  ikke  haft  noget  negativt 
liv;  det  har  været  en  god,  behagelig 
oplevelse.  Der  har  naturligvis  været 
problemer.  Men  jeg  har  følt,  at  Herren 
har  elsket  mig  og  hjulpet  mig  gennem 
dem." 

Hendes  datter,  Catherine  Daulkner, 
siger:  „Mors  mange  projekter  har  al- 
drig været  noget  problem  for  hende;  i 
virkeligheden  har  hun  fået  os  til  at  føle 
os  som  et  led  i  oplevelserne." 


„Hun  er  en  kvinde,  man  nemt  kommer  i 
forbindelse  med,"  kommenterer  søster 
Mayola  R.  Miltenberger,  hovedsekre- 
tær og  kasserer  for  hjælpeforeningen. 
„Folksom  kommer  her,følersig  hjerte- 


Præsident  Kimball  kom  til 

vort  hjem  og  sagde: 

„Barbara,  jeg  er  kommet  for 

at  kalde  dig  som 

præsidentinde  for 

hjæpeforeningen." 


ligt  modtaget."  Og  søster  Marian  R. 
Boyer,  førsterådgiver  i  hjælpeforenin- 
gens præsidentskab  siger:  „Jeg  har 
oplevet,  at  hun  er  kommet  for  sent  til 
vigtige  møder  på  grund  af  sin  omsorg 
for  andre."  Søster  Shirley  W.  Thomas, 
andenrådgiver  i  præsidentskabet  siger: 
„Hun  er  altid  imødekommende.  Folk 
søger  hende  for  at  få  en  slags  identi- 
tetsfølelse og  styrke." 
Det  begynder  derhjemme.  „Hun  har 
aldrig  for  travlt  til  at  tage  sig  af  sin 
familie,"  siger  datteren  Sherilynn  Alba, 
den  yngste  af  de  syv  børn  i  familien 
Smith,  der  nu  selv  er  gift,  og  har  to 
børn.  „Sådan  var  det,  da  vi  voksede  op, 
sådan  er  det  nu.  Har  vi  brug  for  hende, 
er  hun  der.  Jeg  kan  slet  ikke  forestille 
mig  ikke  at  have  hende  her,  og  få 
hendes  råd  og  vejledning." 
„Hun  har  en  særlig  evne  til  at  se,  hvad 
der  er  godt,"  siger  datteren  Lillian 
Alldredge.  „Da  jeg  var  lille,  tog  hun 
mig  med  alle  steder  hen,  og  så  talte 
hun  med  mig,  så  jeg  følte  hun  havde 

brug  for  mig  og  jeg  var  betydnings- 
fuld." Hendes  kærlige  omsorg  når 
også  ud  til  børnebørnene. 
„Forleden  dag,"  siger  Lillian,  „spurgte 
jeg  mine  børn  (den  ældste  er  14  år 
gammel),  hvad  de  mente  om  bedste- 
mor Smith.  De  sagde: , Hun  har  altid  tid 
til  at  være  sammen  med  os.'" 
Tid  er  for  hjælpeforeningens  hoved- 
præsident af  stor  værdi,  fordi  hun  har 
så  meget  at  gøre.  Derfor  arbejder  hun 
hårdt  for  også  at  holde  familiekoms- 
ammener, tage  til  templet,  holde  fød- 
selsdagsselskaber for  børnebørnene 
og  spise  til  middag  i  børnenes  hjem. 
,,Vi  kommer  hinanden  ved,"  siger  bror 
Smith.  „Har  den  ene  et  problem,  deles 
vi  om  det,  og  hvis  en  får  succes,  deles 
vi  om  den;  hvis  en  bliver  kaldet  til  at 
tjene,  deles  vi  om  kaldelsen  til  at  tjene, 
såvidt  som  det  er  passende." 
Søster  Smiths  mand  gennem  næsten 
40  år,  præsident  for  Beneficial  Life 
Insurance  Company  og  fortiden  regio- 
nalrepræsentant i  kirken,  tilskriver  der- 
es uafvigelige  forpligtelse  til  at  støtte 
og  hjælpe  hinanden  -  som  en  forplig- 
telse der  er  blevet  næret  gennem  årene 
ved  fælles  aftale.  Begge  har  påtaget  sig 
vigtige  samfunds-  og  kirkeopgaver 
under  deres  ægteskab  -  men  aldrig  har 
de  gjort  det  uden  den  andens  støtte. 
Hans  reaktion  på  søster  Smiths  hjæl- 
peforeningskaldelse  var  et  øjeblikke- 
ligt udtryk  for  tillid.  „Præsident  Kim- 
ball  kom  til  vort  hjem  og  sagde:  Barba- 
ra, jeg  er  kommet  for  at  kalde  dig  som 
præsidentindefor  kirkens  hjælpefore- 
ning.' Og  så  vendte  han  sig  mod  mig 
og  sagde:  ,Douglas,  vil  du  støtte  hende 
i  denne  kaldelse?'  I  det  øjeblik  følte  jeg, 
at  kirkens  præsident  gav  mig  en  særlig 
kaldelse,  en  kaldelse  til  at  støtte  min 
hustru.   Og  det  var  min  kaldelse  til 


tjeneste.  Jeg  sagde  til  præsident  Kim- 
ball,  at  Barbara  havde  støttet  mig  de  35 
år,  jeg  havde  været  involveret  i  kirkelig 
tjeneste,  og  at  det  ville  være  en  ære  for 
mig  at  støtte  hende  -  hvilket  jeg  har 
prøvet  at  gøre." 

De  fleste  kvinder  i  kirken  har  hørt  eller 
læst  søster  Smiths  forberedte  taler  og 
bemærket  den  venlige  men  forret- 
ningsmæssige måde,  hvormed  hun 
leder  en  fireside  for  kvinderne  eller 
giver  udtalelser  til  pressen.  Hun  er 
tydeligvis  en  kvinde,  der  respekteres. 
Men  hendes  varme  bliver  næsten  til  at 
tage  og  føle  på,  når  hun  taler  til  en  lille 
forsamling  ud  fra  sin  personlige  over- 
bevisning. Eller  når  hun  tager  dig  i 
hånden  og  siger:  „Jeg  er  så  glad  for  at 
kende  dig,"  og  føler  at  hun  mener  det. 
Ved  sådanne  lejligheder  er  det  let  at 
elske  Barbara  Smith  -  og  vi  ved,  at  det 
er  rigtigt,  som  datteren  Lillian  siger: 
„Hun  lærte  os  at  efterlade  ethvert 
værelse  eller  sted  bedre  end  vi  fandt 
det.  Og  hun  gør  det  samme  for  menne- 
sker." 

Søster  Smith  har  en  skarp  vurderings- 
evne med  hensyn  til  hjælpeforeningen 
og  kvinder  i  almindelighed.  Her  følger 
hendes  tanker  på  områder,  af  interesse 
for  sidste  dages  hellige  søstre  overalt  i 
verden. 

Om  organiseringen  i 

hjælpeforeningens 

stavsbestyrelse 

Vi  har  forandret  nogle  af  opgaverne  for 
stavsbestyrelsen,  således  at  rådgiverne 
er  ansvarlige  for  information  med  hen- 
syn til  hjælpeforeningsprogrammet, 
og  præsidentinden  er  ansvarlig  for 
information  om  hjælpeforeningssø- 
strene.    Vi    håber,    at   dette   vil    gøre 

medlemmerne  af  hjælpeforeningen 
stærkere  end  nogen  sinde  før.  Spektret 
er  blevet  udvidet,  så  det  kan  give 
yderligere  drivkraft  til  alle  afskygninger 
af  hjælpeforeningsarbejdet.  Bestyrel- 


Hvis  hjælpeforeningen  får 
søstrene  involveret,  er  de  i 

stand  til  at  styrke  deres 

familier  og  få  den  stabilitet, 

de  behøver. 


sesmedlemmerne  har  nu  til  opgave  at 
overvåge  mange  områder,  der  hidtil  er 
blevet  behandlet  af  præsidentinden. 
En  af  bestyrelsesmedlemmerne  arbej- 
der direkte  med  hvert  af  vore  omsorgs- 
områder -  aktivering/missionering, 
lektier/videreuddannelse,  hjemkund- 
skab/børnehave, lederskabstræning, 
musik/aktiviteter,  enlige  voksne/over- 
førsel, velfærd,  besøgsarbejdet/barm- 
hjertighedstjeneste.  I  almindelighed 
følger  wardene  det  samme  mønster;  og 
det  er  vi  glade  for.  Jo  flere  mennesker 
der  er  involveret,  des  bedre  resultat. 

Om  hjælpeforeningens 
muligheder 

Jeg  tror  ikke,  nogen  af  os  virkelig 
forstår,  hvilken  storslået  organisation 
hjælpeforeningen  er.  En  af  årsagerne 
til  at  Herren  gav  os  hjælpeforeningen 
var,  at  den  skulle  hjælpe  os  til  at  opnå 
kundskab  og  intelligens  til  at  handle  i 
dag.  Og  det  er  ikke  blot  den  slags 
kundskab,  som  man  får  gennem  aka- 


demiske studier;  det  er  den  kundskab, 
man  kan  få  ved  at  have  Ånden  til  at 
lede  sig.  Vi  er  i  virkeligheden  kun  på  et 
begyndende  stadium.  Vi  har  i  dag  et 
kæmpemæssigt  ansvar  for  at  opnå 
kundskab  og  information,  så  vi  kan 
modtage  Himmelens  velsignelser. 

Om  efterlevelse  af 
evangeliets  principper 

Der  er  ikke  noget,  jeg  hellere  vil 
indprente  kirkens  kvinder  end  betyd- 
ningen af  at  lære  hvert  enkelt  af 
evangeliets  principper,  og  at  anvende 
dem  i  deres  særlige  situationer.  I  ved 
nok,  at  Herren  ikke  har  givet  os  to 
forskellige  sæt  hellige  skrifter,  et  for  de 
ugifte  og  et  for  de  gifte;  men  alligevel 
vil  der  ofte  være  en  ugift,  der  siger: 
„Jamen,  hvorfor  har  I  ikke  lektier,  der 
passer  mere  specielt  for  os  end  de 
andre?"  Men  de  kan  ikke  være  specielt 
for  den  ene  eller  for  den  anden.  Vi  må 
allesammen  lære  at  anvende  dem  på  os 
selv,  ligesom  enhver  anden  må  det. 
Princippeter  universelt.  Det  triste  er,  at 
vi  selv  begrænser  vores  forståelse.  I 
stedet  for  at  sige:  „Hvorfor  tilpasser  / 
ikke  dette  princip  efter  mig?"  burde  vi 
spørge:  „Hvordan  kan  dette  princip 
anvendes  af  mig?"  Herren  ønsker,  at  vi 
skal  lære  at  anvende  hans  principper  i 
alt,  hvad  vi  gør. 

Om  unge  kvinder  der  kommer 
ind  i  hjælpeforeningen 

Jeg  vil  gerne  have,  at  de  forstår, 
hvilken  storartet  gave  hjælpeforenin- 
gen er.  Jeg  ved,  at  nogle  af  dem  aldrig 
før  har  haft  nogen  forbindelse  med 
hjælpeforeningen,  men  jeg  håber,  at 
de  vil  tage  tid  til  at  finde  ud  af  den  store 

styrke  der  findes  hos  ældre  kvinder,  og 
at  de  vil  forstå,  at  de  har  meget  at 
bidrage  med  i  organisationen.  Hjælpe- 
foreningen er  deres  for  resten  af  deres 
liv;  den  er  ikke  en  midlertidig  opgave 
men  en  livslang  organisation  for  dem, 
og  Herren  har  givet  den,  for  at  den  kan 
velsigne  og  styrke  dem.  De  kan  få  så 
meget  ud  af  hjælpeforeningen,  som  de 
ønsker,  og  der  er  så  meget,  som  de  har 
behov  for  at  give  den. 
Hvis  I  ville  spørge  mig,  hvad  jeg  ville 
sige  til  ledere  om  disse  unge  kvinder, 
ville  jeg  sige:  Vær  sikre  på  straks  at  give 
dem  opgaver.  Sæt  dem  i  stillinger;  de 
har  brug  for  at  lære  -  og  de  har  meget  at 
bidrage  med.  Jeg  forestiller  mig  endog 
vore  unge  kvinder  sidde  i  præsident- 
skaber såvel  som  i  lærerstillinger  og  i 
komiteer.  Jeg  ser  dem  udvikle  sig  til 
bidragende  medlemmer  af  kirkens  sto- 
re søsterskab. 


dømmet  kan  fungere;  det  er  her  eksem- 
plet på  god  levevis  kan  finde  sted.  Det 
er  det  sted,  hvor  barmhjertighedsger- 
ninger begynder,  og  hvor  ethvert  af 
evangeliets  principper  kan  læres  og 
efterleves.  Det  hjælper  os  til  at  opnå 
kraft  til  at  vokse  og  udvikle  os,  kraft  til 
at  afvise  det  onde,  kraft  til  at  få 
evighedens  velsignelser. 

Om  det  ondes  indflydelse  i  dag 

Jeg  mener  at  anstrengelserne  for  at 
tilintetgøre  hjemmet  er  det  største 
onde,  vi  står  over  for,  hvad  enten  det 
sker  i  form  af  skilsmisse,  børnemis- 
brug, umoral  eller  depression  -  det  er 
der  altsammen  for  at  prøve  at  ødelæg- 
ge hjemmet  og  at  underminere  selvag- 
telse og  selvets  værd.  Vi  må  styrke 
hjemmet  -  give  det  styrke,  så  disse  ting 
ikke  sker.   Hjem,  hvor  forældrene  er 


Om  hjælpeforeningen 
og  missionering 

Jeg  har  fået  at  vide  fra  et  stort  antal 
missionspræsidenter  og  præstedøm- 
me- og  hjælpeforeningsledere,  at 
medmindre  hjælpeforeningen  invol- 
verer kvinder,  der  er  kontaktet  eller 
nyomvendte,  vil  de  ofte  miste  dem. 
Men  når  hjælpeforeningen  får  søstre- 
ne involveret,  er  de  i  stand  til  at  styrke 
deres  familier  og  få  den  stabilitet  frem 
hos  dem,  som  de  behøver  for  at  klare 
sig  gennem  tilpasningsperioden.  De 
mistes  meget  sjældent,  hvis  de  bliver 
tilknyttet  hjælpeforeningen. 

Om  hjemmet  som  en  kraftkilde 

Det,  der  sker  i  hjemmet,  gør  det  til  et 
kraftcenter;  det  er  et  sted,  hvor  præste- 

separerede  eller  skilte  tilintetgør  en  af 
de  bedste  kilder  til  styrke  for  den 
enkelte  -  eksemplet  på  en  mand  og  en 
hustru,  der  arbejder  sammen  i  kærlig- 
hed. 


Om  præstedømmet  og 
hjælpeforeningen 
i  samarbejde 

Hver  må  forstå,  at  den  anden  har 
styrke,  særlige  opgaver  og  et  vigtigt 
formål  i  den  guddommeligt  organise- 
rede kirke.  De  må  stræbe  efter  at  bringe 
det,  der  vil  frembringe  de  største  vel- 
signelser for  alle  frem  hos  hinanden. 
For  eksempel  tror  jeg,  at  hjælpefore- 
ningen virkelig  må  støtte  præstedøm- 
met for  at  det  kan  få  succes.  Vi  er  nødt 
til  at  bede  for  præstedømmelederne, 
og  vi  må  være  der  og  gøre,  hvad  som 
helst  vi  kan  for  at  hjælpe  dem.  Jeg 
tænker  her  for  eksempel  på  barmhjer- 
tighedstjeneste.  Kvinder  har  rige  mu- 
ligheder for  at  være  barmhjertige,  og 
de  støtter  præstedømmet,  når  de  udfø- 
rer sådant  barmhjertighedsarbejde. 
Jeg  ville  meget  gerne  se  mere  af  det. 

Om  at  være  „Vores 
søsters  vogter" 

En  vidunderlig  måde  at  tjene  hinanden 
på,  er  at  søge  det  gode  hos  hinanden 
og  „ophøre  med  at  finde  fejl".  Hvis  vi 
ville  gøre  dette  ene  -  hvis  vi  ville  lade 
være  med  at  finde  fejl  hos  hinanden 
men  søge  det  gode,  så  kunne  vi  hjælpe 
hinanden  med  at  blive  bedre.  Samfun- 
det i  dag  er  „selv"-orienteret  og  ofte 
fejlsøgende.  Jeg  kunne  lide  at  det  ville 
forandre  sig  i  den  henseende.  Jeg  ville 
ønske,  at  vi  ville  sige  til  hinanden:  „Du 
er  noget  særligt." 


Om  godgørenhed, 
Kristi  sande  kærlighed 

Godgørenhed  er  ikke  bare  gerninger 
eller  ord;  det  er  også  motiveringen 
bagved.  Jeg  mener,  Kristus  hjælper  os 
til  at  forstå  betydningen  af  at  gøre 
godt;  når  vi  forstår,  hvorfor  vi  bør  tage 
os  af  andres  behov  og  række  ud  i 
kærlighed  for  at  hjælpe,  så  løfter  vi  os 
selv  op  over  middelmådigheden.  Når  vi 
prøver  på  at  være  godgørende  forsøger 
vi  at  blive  sådan,  som  Frelseren  er.  Jeg 
tror,  at  godgørenhed  begynder  at  slå 
rod,  når  vi  hver  dag  gør  noget  for  at 
velsigne  andre  mennesker. 

Om  hendes  bønner 
for  kirkens  søstre 

Man  kan  ikke  hver  eneste  dag  bede  for 
søstrene  uden  at  komme  til  at  føle  stor 
kærlighed  til  dem.  Jeg  beder  virkelig 
Herren  velsigne  søstrene.  Jeg  beder 
om,  at  de  vil  blive  forenede.  Jeg  beder 
om,  at  de  vil  forstå,  at  hjælpeforenin- 
gen er  til  for  at  hjælpe  dem,  og  at  de  vil 
benytte  sig  af  de  muligheder,  den  giver 
dem.  Først  og  fremmest  beder  jeg  om, 
at  de  vil  have  stor  kærlighed  til  hinan- 
den. □ 

HJÆLPEFORENINGEN 

FÅR  MIG  ALTID  TIL 

AT  SYNGE 


Patricia  W.  Highbee 


Jeg  kunne  have  fortsat  med  at 
glæde  mig  over  hjælpeforeningen 
uden  at  være  klar  over  de  mange 
måder,  den  har  hjulpet  mig,  havde  det 
ikke  været  for  en  kedsommelig  forårs- 
morgen, og  en  opmærksom  kommen- 
tar fra  min  lille  datter. 
Mens  jeg  den  morgen  skyndte  mig 
gennem  opvasken,  så  jeg  ud  af  køk- 
kenvinduet på  de  mørke  skyer  og 
sneen  der  fog.  Sædvanligvis  ville  vejret 
have  fået  mig  til  at  føle  mig  trist  til 
mode,  men  ordene  til  en  kendt  salme 
"The  Wintry  Day,  Descending  to  Its 
Close"  (Vinterdagen  går  på  hæld) 
spøgede  i  mine  tanker,  og  jeg  begynd- 
te at  nynne. 

Fra  morgenbordet  kaldte  min  lille  dat- 
ter: „Jeg  tør  vædde  på,  at  det  er 
hjælpeforeningsdag  i  dag!" 
„Hvordan  kan  du  vide  det?"  spurgte 
jeg.  „Så  du,  at  jeg  læste  i  lektiehæf- 
tet?" 

„Nej  nej,  mor,"  kluklo  hun.  „Men  du 
sang  jo!" 

„Hvad  mener  du?"  spurgte  jeg.  „Hvad 
har  min  sang  med  hjælpeforeningsda- 
gen  at  gøre?" 
Så  kom  svaret  langsomt,  idet  hun  holdt 


øje  med  min  reaktion:  „Alle  de  andre 
morgener  er  du  jo  sur!" 
Jeg  indrømmer  at  morgenen  ikke  er 
mit  yndlingstidspunkt  af  dagen,  men 
jeg  håber,  at  hun  overdrev  min  reaktion 
derpå.  Men  på  sin  egen  måde  havde 
hun  opfattet,  at  jeg  blev  glad  ved 
tanken  om  at  skulle  til  hjælpeforenin- 
gen. Og  jeg  begyndte  at  tænke  over, 
hvorfor  jeg  var  så  begejstret  for  hjæl- 
peforeningen. 

Søsterskab  og  fælles 
tjenestegerning 

Hjælpeforeningen  giver  mig  et  udvalg 
af  veninder.  Der  glæder  jeg  mig  overat 
stifte  bekendtskab  med  og  blive  værd- 
sat af  kvinder  i  alle  aldre,  hvoraf  mange 
hvis  baggrund,  talenter,  hobbies,  poli- 
tik og  tanker  er  helt  anderledes  end 
mine  egne.  Interessen  for  disse  kvinder 
hjælper  mig  til  at  ønske  at  være  noget 
for  dem  og  for  deres  familier. 
Da  hjælpeforeningen  hævder,  at  tje- 
nestegerning overfor  menneskeheden 
er  én  af  grundene  til  dens  eksistens,  er 
mine  egne  meninger  om  tjenesteger- 
ning i  høj  grad  blevet  bedre. 

For  nogle  år  siden  fortalte  en  bror  i 
vores  ward  mig  f .eks.  at  hans  hustru  og 
flere  af  deres  børn  havde  influenza. 
Jeg  havde  medlidenhed  med  ham  og 
spurgte  rent  rutinemæssigt,  om  der  var 
noget,  jeg  kunne  gøre  for  at  hjælpe. 
Han  overraskede  mig  ved  at  sige:  „Ja, 
du  kan  måske  bringe  os  noget  aftens- 
mad i  morgen." 

Hele  næste  dag  klagede  jeg  over  at 
skulle  bruge  min  kostbare  tid  på  at  lave 
mad  til  hans  familie,  når  han  var  rask  og 
fuldstændig  i  stand  til  selv  at  lave  deres 
mad.  Hvilken  modsætning  var  det  ikke 
til  den  lykkelige  følelse  jeg  oplevede 
for  nylig,  da  jeg  lavede  aftensmad  for 
familien  til  en  søster,  der  skulle  hvile  ud 
efter  en  operation. 

Hvad  var  der  sket  mellem  disse  to 
oplevelser,  der  kunne  forandre  min 
indstilling?  Diskussioner  i  hjælpefore- 
ningen om  barmhjertighedsgerninger 
havde  hjulpet;  wardets  eksempler  på 
glæden  ved  at  tjene  havde  betydet 
endnu  mere.  Så  mange  søstre  er  ivrige 
efter  at  tjene,  at  det  i  nogle  tilfælde 
synes  praktisk  at  blive  skrevet  op  på  en 
venteliste. 

Hjælpeforeningen  giver  mig  lejlighed 
til  at  øge  mine  talenter,  finde  nye  og 
endog  at  lære  at  gøre  noget,  for  hvilket 
jeg  slet  ingen  evner  har.  For  eksempel 
gjorde  det  mig  godt,  da  nogen  citerede 
Brigham  Young  med  disse  ord:  „Pryd 
din  skønhed  med  dine  hænders  værk" 
{Discourses  of  Brigham  Young,  Salt 
Lake  City,  s.  214). 

Jeg  finder  nu  tilfredsstillelse  ved  at  sy 
tøj  til  mig  selv  og  mine  børn,  selv  om 
jeg  ikke  kunne  fordrage  at  sy,  da  jeg  var 
ung,  og  aldrig  betragtede  det  som  et  af 
mine  talenter.  Mange  af  sådanne  nye 
evner  er  direkte  resultater  af  demon- 
strationer i  hjælpeforeningen. 


Jeg  synger  ikke  særlig  godt.  Ja,  en  af 
mine  veninder  plejede  at  holde  op  med 
at  synge,  når  vi  som  unge  sad  sammen 
i  kirken,  for  at  andre  ikke  skulle  tro  at 
det  var  hende  der  sang  forkert.  Men  i  et 
ward  kunne  man  slet  ikke  undvære  mig 
i  en  lille  gruppe,  der  skulle  synge  ved  et 
stavslederskabsmøde.  Mens  vi  den 
dag  sang,  forstod  jeg  for  første  gang 
hvad  det  betyder  at  synge  til  Herrens 
pris.  Selv  om  jeg  stadig  ikke  synger  ret 
godt,  har  jeg  på  grund  af  øvelser  i 
hjælpeforeningen  oplevet  en  lykke, 
som  jeg  ellers  aldrig  ville  have  kendt. 
Mange  heldige  projekter  med  vore 
børn  er  direkte  resultater  af  ideer,  som 
andre  kvinder  har  fortalt  om.  Een  søster 
fortalte,  at  hun  måtte  opdrage  sine 
børn  midt  under  depressionen  i  tredi- 
verne, derfor  måtte  de  arbejde  hårdt  i 
deres  have  for  at  skaffe  mad  til  fami- 
lien, og  hun  underholdt  sine  børn  med 
evangeliske  historier  og  belærte  dem  i 
detimer,  de  tilbragte  med  havearbejde. 
Hun  gennemgik  historier  fra  Mormons 
Bog,  Bibelen  og  kirkens  historie  om 
aftenen,  så  hun  kunne  fortælle  dem 
detaljeret  for  sine  børn  den  næste  dag. 
Hendes  anstrengelser  opmuntrede 
hendes  børn  til  at  elske  evangeliet,  og 
hjalp  dem  samtidig  til  at  nyde  arbejdet. 
Nu  fortæller  vi  evangeliske  historier  i 
vores  familie,  mens  vi  arbejder  sam- 
men, børster  filtret  og  langt  hår,  eller 
rejser  sammen. 

Åndeligt  styrket 

Måske  er  der  andre  grupper,  som 
kunne  hjælpe  mig  til  at  glæde  mig  over 
søsterskab,  kvindelighed,  talenter  og 
at  lære,  men  for  mig  er  der  ét  sidste 
indflydelsesområde,  hvor  ingen  anden 
gruppe  kan  sammenlignes  med  hjæl- 

peforeningen  -  fornyet  åndelig  begej- 
string. 

Da  jeg  begyndte  på  universitetet,  og 
måtte  bo  borte  fra  hjemmet,  og  hørte 
om  søndag  morgen  hjælpeforeningen, 
var  jeg  betænkelig  ved  at  deltage,  fordi 
jeg  syntes,  at  det  kun  kunne  være  for 
ældre  kvinder.  Men  før  året  var  omme, 
var  noget  af  det,  jeg  mest  savnede  de 
weekender,  jeg  tilbragte  derhjemme, 
den  åndelige  fornyelse,  jeg  fik  af  at 
overvære  hjælpeforeningen.  Jeg  lærte 
virkelig  at  faste  og  bede,  og  føle  mig 
Herren  nær,  især  når  jeg  forberedte 
min  lektie. 

Når  jeg  nu  og  da  ikke  føler  mig  i 
harmoni  med  Herren,  mindes  jeg  den 
tid  og  trøstes  ved  at  vide,  at  jeg  igen 
kan  komme  Herren  nær,  hvis  jeg  prø- 
ver. Hjælpeforeningen  er  organiseret, 


planlagt  og  gennemføres  ved  inspira- 
tion. Ugentlig  overværelse  af  dens 
møder  hjælper  mig  til  at  efterleve  Guds 
love  og  at  modtage  hans  hjælp." 
En  samtale  med  en  ven  for  nogle  år 
siden  fik  betydning  for  min  forpligtelse 
til  at  komme  til  hjælpeforeningens 
møder.  Jeg  var  lige  holdt  op  med  at 
undervise  i  skolen  efter  en  kortvarig 
lærerindekarriere,  og  var  glad  for  at 
være  hjemme.  Min  veninde  spurgte: 
„Hvis  du  ikke  vender  tilbage  til  under- 
visning i  skolen,  vil  du  så  ikke  have 
spildt  alle  disse  studieår?" 
Mit  svar  var  ikke  særligt  overbevisende 
for  hende:  „Hør  nu,  jeg  kender  dig  jo," 
påstod  hun.  „Du  kan  ikke  lide  at  lave 
mad  og  at  sy.  Du  har  aldrig  kunnet  lide 
at  passe  børn  som  ung  pige,  på  samme 
måde,  som  vi  andre  kunne  det.  Du  er 
en  dygtig  elev  og  kan  lide  at  udrette 
noget.  Du  kan  lide  at  være  sammen 
med  andre  mennesker.  Om  nogle  få  år 
vil  du  være  led  og  ked  af  at  være 
hjemme." 

„Jo,"  svarede  jeg  måske  en  smule 
selvtilfreds,  „jeg  har  hjælpeforenin- 
gen." 

„Lad  være  med  at  fortælle  mig,  at  et 
møde  om  ugen  kan  tilfredsstille  alle 
dine  behov  uden  for  hjemmet,"  prote- 
sterede hun. 

Siden  da  har  jeg  fundet  ud  af,  at  vi 
begge  havde  ret  i  den  diskussion.  Det 
har  været  vanskeligere  for  mig  at  finde 
tilfredsstillelse  hjemme,  end  jeg  for- 
ventede. Men  at  høre  til  en  organisa- 
tion, der  fremmer  søsterskab  og  ønske 
om  at  tjene,  opmuntrer  til  kvindelig- 
hed, udvikler  talenter,  stimulerer  til 
oplæring  og  øger  åndeligheden,  får 
mig  virkelig  til  at  føle  mig  lykkelig.  Ja,  i 
virkeligheden  får  hjælpeforeningen 
mig  til  altid  at  synge.  □ 

ARON 


Unge  mænd  kan  lære 

meget  om,  hvordan  de  bor 

virke  i  præstedømmet, 

ved  at  studere  det 
eksempel,  Aron  viste. 

Victor  L.  Ludlow 


De  fleste  unge  medlemmer  af  det 
aronske  præstedømme  ved  ikke  at 
Aron  og  hans  bror,  Moses,  for  længe 
siden  satte  et  af  de  bedste  eksempler 
på  lederskab  gennem  præstedømmet. 
Det  er  rigtigt,  at  Arons  præstelige, 
profetiske  funktioner  sædvanligvis 
langt  overskyggedes  af  hans  yngre 
brors  profetiske  oplevelser,  da  Moses 
førte  Israel  ud  af  fangenskab  og  satte 
orden  i  den  mosaiske  uddeling;  allige- 
vel virkede  Aron  så  godt  i  tjenesten  for 
Gud,  at  en  vigtig  del  af  Herrens  præ- 
stedømme blev  opkaldt  efter  ham. 
Jeg  modtog  selv  det  aronske  præste- 
dømme for  at  kvart  århundrede  siden. 
Og  siden  da  har  jeg  forsøgt  at  lære 
præstedømmets  lederskabsprincipper 
at  kende,  som  Aron  så  dygtigt  gjorde 
det.  For  mig  er  der  ti  principper,  som 
særligt  bør  fremhæves. 


1 .  At  acceptere  Gud.  Som  dreng 
oplevede  Aron  at  se  sin  yngre  bror 
mirakuløst  blive  reddet  fra  døden,  og 
derefter  blive  opdraget  i  kongelig  luk- 
sus, før  han  flygtede  fra  Ægypten  til 
Midjan.  Aron  forblev  tilbage  i  slaveri, 
hvor  han  let  kunne  have  vendt  sig  mod 
Gud  og  den  hebraiske  religion.  Men  i 
stedet  må  han  være  kommet  Herren 
nær.  Hvordan  han  fik  et  vidnesbyrd  er 
ikke  nedskrevet,  men  da  Aron  var  over 
80  år  gammel  „sagde  Herren  til  ham: 
,Gå  Moses  i  møde  i  ørkenen!'  og  han 
gik"  (2.  Mos.  4:27).  Arons  tro  på  Gud 
styrkede  ham  i  den  vanskelige  opgave, 
der  lå  foran  ham  og  Moses. 
Ironisk  nok  fik  han  de  første  udfordrin- 
ger fra  sit  eget  folk.  Gennem  Herren  fik 
Moses  mirakuløse  tegn,  der  hjalp  ham 
til  at  overbevise  folket  om,  at  han  var 
deres  befrier  (se  2.  Mos.  4:1-9),  og 
disse  tegn  overbeviste,  sammen  med 
Arons  vidnesbyrd,  israelitterne  om  at 
de  burde  følge  de  to  brødre,  og  lade 
dem  repræsentere  sig  over  for  Farao 
(se  2.  Mos.  4:29-31).  Men  da  Farao 
blev  vred   og   øgede  folkets   byrder, 
vendte  israelitterne  sig  mod  dem.  Mo- 
ses gav  udtryk  for  sin  skuffelse  og  sine 
tvivl  i  en  bøn  til  Herren  (se  2.  Mos. 
5:20-23),    men    der   er    ikke   skrevet 
noget  om,  at  Arons  tro  nogen  sinde 
blev  rokket. 

Jeg  husker  nogle  prøver  på  min  egen 
tro.  Jeg  gik  i  1 .  G  i  byen  Bloomington  i 
staten  Indiana  i  USA,  og  de  kammera- 
ter, der  ikke  var  medlemmer  af  kirken, 
udfordrede  hele  tiden  min  tro.  Den 
gang  var  mit  eneste  forsvar  at  gøre  det, 
som  Moses  og  Aron  gjorde  -  at  nærme 
mig  Herren  endnu  mere.  Jeg  ræssone- 
rede  som  så,  at  Gud  måtte  eksistere,  for 
jeg  kunne  ikke  bevise,  at  han  ikke 
gjorde  det.  Jeg  gik  også  ud  fra,  at  han 


kunne  og  ville  kommunikere  med  mig. 
Med  sådanne  tanker  og  med  tro  på,  at 
mine  forældres  vidnesbyrd  måtte  være 
baseret  på  noget  virkeligt,  bad  jeg 
ivrigt.  Fra  denne  intense  kamp  fik  jeg 
mit  eget  vidnesbyrd  om  Guds  eksi- 
stens. 

2.  At  opbygge  sin  karakter.  En 
imponerende  side  af  Arons  liv  var,  at 
han  så  fuldstændigt  accepterede  sin 
yngre  bror  som  profet.  Moses  havde 
aldrig  levet  som  hebraisk  slave,  og  han 
havde  i  40  år  levet  uden  for  Ægypten. 
Aron  kunne  have  anset  sig  selv  som 
bedre   til    at   føre    hebræerne    ud    af 
Ægypten,  fordi  han  var  ældre  og  mere 
erfaren,  men  han  accepterede  Moses 
som  Herrens  profet  lige  fra  begyndel- 
sen. Til  trods  herfor  blev  han  og  hans 
søster  Miriam  irettesat  af  Herren  for  at 
være  jalous  over  Moses'  forhold  til 
Gud  (se  4.  Mos.  12).  En  ringere  mand 
kunne   have   ladet   sin    bitterhed   og 
jalousi  få  ham  til  at  vende  sig  mod 
profeten,  men  i  stedet  omvendte  Aron 
sig. 

Aron  kom  ud  for  en  række  sådanne 
fristelser.  Han  må  have  været  klar  over 
de  profetier,  som  Josef,  Jakobs  søn  var 
kommet  med,  da  han  forudsagde  en 
seer  ved  navn  Moses,  som  skulle 
opdrages  af  kongens  datter  (se  Den 
inspirerede  Bibeloversættelse  af  1. 
Mos.  50:29).  Der  kendes  ingen  profe- 
tiske løfter  eller  særlige  patriarkalske 
velsignelser  for  Aron.  Han  kunne  me- 
get let  have  ladet  ligegyldighed  og 
jalousi  begrænse  sin  udvikling.  I  stedet 
forbedrede  han  bestandigt  sin  levevis 
og  karakter,  indtil  han  selv  repræsente- 
rede Herren  som  en  storartet  tjener. 
Jeg  erindrer  i  mindre  målestok  de 
samme  blandede  følelser,  da  jeg  var 

lærer  i  Provo  9.  ward.  Da  kvorummets 
præsidentskab  blev  afløst,  følte  jeg 
mig  kvalificeret  til  at  indtage  den 
stilling.  Men  en  anden  ung  mand  blev 
valgt.  Jeg  betvivlede  ikke  hans  vær- 
dighed og  evner,  men  jeg  spurgte  mig 
selv,  om  jeg  ikke  var  så  værdig  og 
beredt  som  jeg  burde  være.  Jeg  be- 
sluttede hele  tiden  at  prøve  at  holde 
mit  liv  i  orden  og  forbedre  mig,  så  jeg 
ville  være  beredt  til  en  eller  anden 
fremtidig  kirkelig  kaldelse,  der  måtte 
komme  til  mig. 

Som  sidste  dages  hellige  bør  vi  være 
tilstrækkelig  opmærksomme  på  vore 
svagheder,  så  vi  kan  overvinde  dem, 
før  de  overvinder  os.  Aron  var  også  her 
et  forbillede. 

3.  At  udøve  retfærdig  myndig- 
hed. Præstedømmemedlemmer  har  et 
dobbelt  ansvar,  når  de  skal  beslutte  sig 
for  stolthed  eller  ydmyghed.  Som 
mennesker  må  de  bevare  en  balance 
mellem  stolthed  over  at  være  Guds 
børn  og  ydmyghed  over  at  være  jordi- 
ske mennesker  med  svagheder.  På 
samme  måde  må  de  som  medlemmer 
af  præstedømmet  være  i  stand  til  at 
hævde  og  benytte  dette  præstedøm- 
memyndighed uden  at  give  efter  for 
fristelse  til  at  søge  højere  embeder. 
Igen  viser  Aron  et  godt  eksempel.  Der 
findes  ikke  noget  vidnesbyrd  om,  at 
han  nogen  sinde  stræbte  efter  sin  brors 
profetiske  embede;  men  han  var  heller 
ikke  svag  og  passiv,  når  han  fik  over- 
draget myndighed.  Da  han  fik  befaling 
til  at  tale  for  Moses  med  Farao,  gjorde 
han  det.  Han  påtog  sig  sit  ansvar  og 
handlede  i  sin  egen  kaldelse  (se  2. 
Mos.  4:  30;  5:1-4;  6:13;  7:1-2,  6-10, 
19-20;  8:5-6,  16-17;  10:3;  11:10). 
Aron  udøvede  ikke  sin  lederskabsmyn- 


dighed,  da  han  blev  efterladt  med 
ansvaret  for  israelitterne  ved  Sinajbjer- 
get.  Mens  Moses  var  oppe  på  bjerget, 
mistede  Aron  kontrollen  med  masser- 
ne, da  de  forlangte,  at  han  skulle  lave 
guldkalven  til  dem  (se  2.  Mos.  24:14; 
32:19-24).  Men  efter  Moses'  irette- 
sættelse rensede  Aron  og  levitterne 
lejren  for  dem,  som  nægtede  at  følge 
Herren  (se  2.  Mos.  32:26-29) .  Derefter 
måtte  Aron  ofte  tåle  israelitternes  be- 
klagelser, men  han  lod  dem  aldrig  igen 
bringe  sig  på  afveje. 
Arons  oplevelser  ved  Sinaj  minder  mig 
om  en  tilsvarende  oplevelse,  jeg  havde 
som  leder  af  en  lille  gruppe  soldater  i 
en  deling  i  Fort  Ord  i  Californien. 
Vores  deling  forberedte  sig  til  en  særlig 
inspektion;  efter  at  have  gjort  rent  i 
barakkerne,  gik  mændene  udenfor  for 
at  rense  deres  udstyr.  Delingssergen- 
ten  kaldte  de  fire  holdledere  ind  i 
barakkerne,  hvor  han  gjorde  opmærk- 
som på  et  par  opgaver,  der  endnu 
manglede  at  blive  færdiggjorte.  Han 
befalede  mig  at  tilkalde  nogle  af  mine 
mænd  til  at  gøre  det.  Så  jeg  åbnede 
vinduet  og  råbte  ud  til  tre  mænd  i  min 
deling:  „Sergent  Carrington  ønsker,  at 
I  skal  komme  ind  og  gøre  noget  mere 
her!" 

Idet  jeg  vendte  mig  om,  spurgte  ser- 
gent Carrington:  „Hvad  sagde  De  til 
Deres  mænd?" 

„Jeg  sagde  til  dem,  at  De  ønskede,  de 
skulle  komme  ind  og  gøre  noget  mere 
arbejde." 

„Nej,"  sagde  han,  „jeg  sagde,  at  De 
skulle  kalde  Deres  mænd  ind  for  at 
gøre  arbejdet.  De  ved,  hvad  De  skal 
gøre."  Sergent  Carringtons:  „De  ved, 
hvad  De  skal  gøre,"  betød  at  jeg  skulle 
foretage  hundrede  krophævninger  lige 
på  stedet. 

Jeg  var  frustreret  og  flov  dengang; 
men  efter  et  par  timers  forløb  begyndte 
jeg  at  påskønne  det,  han  lærte  mig.  Jeg 
var  mændenes  delingsleder,  og  jeg 
havde  myndighed  til  at  beordre  dem 
ind  i  barakken  for  at  udføre  deres 
arbejde.  I  stedet  havde  jeg  benyttet 
sergent  Carringtons  navn  og  myndig- 
hed for  at  få  mændene  til  at  gøre  deres 
arbejde. 

Vi  lærer  fra  Lære  og  Pagter  58:26-28, 
at  vi  ikke  skal  have  befalinger  i  alle  ting 
men  i  stedet  „gøre  mange  ting  af  egen 
fri  vilje".  Vi  bør  gøre  vore  kaldelser 
større  ved  at  benytte  vores  handlefri- 
hed og  vort  eget  mod,  fremfor  at  stole 
på  andres  myndighed  som  støtte  til 
eller  til  løsning  af  alle  vore  problemer. 

4.  At  udvikle  talenter.  Da  Aron 
gjorde  sin  kaldelse  større  ved  at  tale  til 
Israel  og  med  Farao,  udviklede  han  de 
talenter  og  åndelige  gaver,  som  han 
behøvede  for  at  udføre  sin  forvaltning. 
For  eksempel  lærte  han,  hvordan  man 
modtager  åbenbaring  (se  2.  Mos. 
1 2:1 ;  3.  Mos.  1 0:8;  1 1 :1 ;  4.  Mos.  1 8:1 ) 
og  til  sidst  så  han  Gud  på  Sinaj.  (se  2. 
Mos.:  19:24;  24:9-10).  Han  udviklede 
sine  talenter  så  godt,  at  en  vigtig 
åndelig  gave  blev  opkaldt  efter  ham  - 
„Arons gave".  Oliver  Cowdery  fik  lovet1 
denne  gave  i  denne  uddeling.  (Se  L&P 
8:6-11) 

Aron  var  talerør  for  Moses,  nøjagtigt 
som  Moses  var  profet  eller  talerør  for 
Herren.  Som  talsmand  for  Moses  og 
Herren,  var  Aron  derfor  ansvarlig  for  at 
viderebringe  Herrens  budskaber  og  at 
belære  israelitterne  (se  3.  Mos.  1 0:1 1 ; 
5.  Mos.  33:10).  Mange  profeter,  bl.a. 
Moses  og  Enok,  var  ængstelige  for 
deres  kaldelser  og  bekymrede  for  deres 
evne  til  at  overføre  budskaberne  nøj- 


agtigt. En  profet  skal  ikke  blot  kunne 
forstå  Guds  sprog,  men  han  må  også 
kunne  viderebringe  det.  Arons  talent 
for  at  udtrykke  sig  gjorde  det  muligt  for 
ham  at  leve  op  til  dette  overvældende 
ansvar. 

5.  At      udholde      udfordringer. 
Aron  oplevede  mange  skuffelser  i  sin 
gerning.  Han  var  vidne  til  israelitternes 
ugudelighed  med  guldkalven,  og  han 
så  senere  tusinder  dø  under  plager  og 
guddommelige     afstraffelser     (se     5. 
Mos.  11,  14,  16).  Han  led  også  per- 
sonlige tragedier  og  skuffelser.  To  af 
hans  fire  sønner  blev  dræbt  af  Herrens 
ild  (se  3.  Mos.  1 0:1  -2),  og  hans  søster 
blev  spedalsk  (se  4.  Mos.  12:10). 
Gennem  disse  prøvelser  „tav  Aron" 
(se  3.  Mos.  1 0:3)  og  bad  om  tilgivelse 
for  sine  svagheder  (se  4.  Mos.  12:11). 
En  gang  beskyldte  israelitterne  ham  for 
at  tiltage  sig  selv  for  megen  myndig- 
hed (se  4.  Mos.  16:3);  han  og  Moses 
blev  irettesat  for  ikke  at  give  Herren 
passende  ære,  og  for  ikke  at  følge 
særlige  instruktioner,  da  vandet  kom 
ud  fra  en  klippe.  Han  fik  også  at  vide,  at 
han  ikke  ville  få  lov  til  at  komme  ind  i 
det  forjættede  land  sammen  med  is- 
raelitterne   (se    4.    Mos.    20:12-20). 
Arons   liv  var  fuld   af  skuffelser  og 
forsinkede  belønninger,  men  i  stedet 
for  at  blive  svag,  bitter  eller  at  vende  sig 
mod   Herren,  blev  Aron  stærkere  og 
fuldførte  til  sidst  sin  forvaltning. 
Mange  af  os  må  som  han   lære  at 
bevare  vores  tro  på  Guds  retfærdighed 
og   leve  værdige  til   at  modtage  de 
velsignelser,  der  ikke  kommer  lige  med 
det  samme.  Jeg  husker  en  god  ung 
mand  i  Solingen  i  Tyskland.  Min  kam- 
merat og  jeg  underviste  ham  flittigt,  og 
vi    fastede    og    bad    for    ham.    Hans 

forældre  nægtede  ham  til  at  begynde 
med  at  blive  døbt,  og  han  mistede  til 
sidst  interessen  for  kirken;  og  da  en 
forretningssamtale  bragte  ham  til  Chi- 
cago, rejste  han  videre  til  Salt  Lake 
City,  og  jeg  havde  den  meget  store 
glæde  at  døbe  ham. 

6.  At  udføre  forvaltningen. 
Arons  kaldelse  krævede,  at  han  udførte 
opgaver  til  mindste  detalje,  især  med 
hensyn  til  tabernaklet  (se  2.  Mos.  28, 
39)  og  ved  uførelsen  af  forskellige  ofre 
(se  3.  Mos.  5-7). 

I  kapitel  10  i  3.  Mosebog  berettes  om 
en  episode  hvor  to  af  Arons  fire  sønner 
udøvede  deres  forvaltning  på  en  upas- 
sende måde.  De  ofrede  „fremmed  ild" 
på  det  gyldne  alter  i  tabernaklet  og  blev 
slået  ned  af  Herren.  De  havde  tilsyne- 
ladende drukket  for  megen  vin,  for 
Herren  befalede  den  gang  Aron,  hans 
sønner  og  de  senere  generationer  af 
levitiske  præster  aldrig  nogen  sinde 
mere  at  drikke  vin,  mens  de  udførte 
deres  pligter  i  præstedømmet  og  un- 
derviste (se  versene  8-11).  Ved  sine  to 
sønners  død  fik  Aron  og  hans  to 
tilbageblevne  sønner  befaling  om  ikke 
at  vise  udvortes  anger,  og  de  måtte 
heller  ikke  deltage  i  begravelseshøjti- 
deligheden  (se  versene  6  og  7).  De  fik 
også  befaling  om  at  spise  resten  af 
kødofrene,  som  da  lå  på  alteret  (se 
versene  1 2-1  5).  Aron  og  hans  sønner 
fulgte  nøjagtigt  disse  strenge  befalin- 
ger. 

De,  som  virker  i  det  aronske  præste- 
dømme i  dag,  lærer  nøjagtige  proce- 
durer ved  velsignelsen  og  omdelingen 
af  nadveren,  ved  dåb  og  andre  ordi- 
nanser.  Som  medlem  af  det  aronske 
præstedømme  og  senere  som  leder  i  de 
aronske       præstedømmeprogrammer 


kom  jeg  til  at  påskønne  nødvendighe- 
den af  at  udføre  alle  disse  hellige 
ordinanser  korrekt  og  nøjagtigt,  fuld- 
stændigt sådan,  som  vore  ledere  har 
foreskrevet,  selv  om  vi  måske  ikke 
forstår,  hvorfor  disse  bestemte  proce- 
durer skal  følges. 


7.  At  yde  tjeneste.  Aron  gav  40 
år  af  sin  tid,  talenter  og  energi  i 
præstedømmets  tjeneste.  De  vigtigere 
ansvar,  han  ledede,  omfattede: 

a.  tabernakelgudstjenester  (se  3 
Mos.  24:3-9;  2.  Mos.  30:7-8,  30) 

b.  at  dømme  visse  sager  (se  3.  Mos 
13  og  14). 

c.  pasning    af    møbler   og    udstyr 
tabernaklet,  især  Pagtens  Ark  (se 
4.  Mos.  4:5-20). 

d.  afvaskning  eller  dåbshandlinger 
(se  2.  Mos.  40:12;  L&P  84:26- 
27). 

e.  ofre  og  opofrelser  (se  2.  Mos. 
6:1  3;  9:1  5-22;  2.  Mos.  29:38-44) . 

f.  undervisning  i  love  og  pagter  (3. 
Mos.  10:11;  5.  Mos.  33:10). 

g.  pasning  af  tabernaklet,  bl.a.  tran- 
sport af  det  (se  4.  Mos.  3:5-13, 23- 
27). 
h.  blæsning  i  sølvtrompeter  i  tilfælde 
af  krig  og  religiøse  fester  (se  4. 
Mos.  10:1-8). 
Når  vi  læser  disse  skriftsteder  står  det 
klart,  at  Aron  må  have  brugt  megen  tid 
og  meget  arbejde  i  årenes  løb  med 
disse  opgaver.  Intet  sted  er  det  ned- 
skrevet, at  han  klagede  over  for  meget 
arbejde,  over  for  mange  kaldelser,  eller 
over  at  han  behøvede  mere  tid  til  andre 
ting.  Han  arbejdede  fuld  tid  for  riget 
lige  op  til  sin  død. 

Jeg  er  flov  over  at  tænke  på  de  gange, 
hvor  jeg  tøvede  med  at  bruge  ekstra  tid 
og  gøre  en  ekstra  indsats  for  de  17 

lærere  i  Provos  1 3.  Ward,  mens  jeg  var 
deres  vejleder.  Det  er  rigtigt,  at  jeg 
havde  en  stadigt  voksende  familie,  et 
nyt  arbejde,  et  nyt  hus  og  andre 
opgaver,  men  det  var  nødvendigt  at 
blive  mindet  om  mit  ansvar  overfor 
disse  unge  mænd.  Efterhånden  som 
jeg  lærte  at  kende  og  elske  dem,  blev 
deres  udfordringer  og  problemer  mine 
egne.  Lidt  efter  lidt  opdagede  jeg  at  jeg 
ikke  blot  virkede  som  følge  af  ansvar- 
lighed men  også  på  grund  af  kærlighed 
og  omsorg. 

Aron  ledede  et  udbredt  system  af  ofre 
og  slagtofre,  og  i  dag  har  vi  mange 
muligheder  for  at  give  af  os  selv.  Andre 
opgaver,  alder  eller  dagligt  arbejde  bør 
ikke  undskylde  os  fra  at  tjene  Herren 
og  at  hjælpe  med  til  at  opbygge  Guds 
rige.  Ligegyldigt  hvor  meget  vi  arbej- 
der, så  kan  ingen  af  os  give  mere  end 
Frelseren  eller  vor  himmelske  Fader. 

8.  At  hjælpe  ledere.  Moses  og 
Aron  er  nævnt  så  mange  gange  sam- 
men i  skrifterne,  at  de  næsten  forekom- 
mer at  være  uadskillelige.  Når  vi  tæn- 
ker på,  at  de  første  bøger  i  Det  gamle 
Testamente  blev  skrevet  af  Moses,  får 
vi  en  god  idé  om,  hvilken  trofast  støtte 
Aron  må  have  været  for  ham.  Moses, 
der  var  leder  af  sin  uddeling  og  en 
Herrens  profet,  må  virkelig  have  følt  sig 
støttet,  ikke  blot  af  Arons  usvigelige 
tilstedeværelse  men  også  ved  hans 
samvittighedsfulde  arbejde.  På  grund 
af  Arons  flittige  indsats,  var  alle  de 
religiøse  programmer  fuldstændigt  til 
rådighed  for  israelitterne.  Det  gav  dem 
ikke  alene  passende  religiøse  omgivel- 
ser, men  det  lettede  også  Moses  for 
betydelige  spekulationer  og  bekymrin- 
ger,  så   han   kunne   koncentrere   sin 


indsats  om  sådanne  opgaver,  som  han 
ikke  kunne  uddelegere. 
Præster  i  det  aronske  præstedømme 
oplever  lignende  udfordringer,  når  de 
stræber  efter  at  støtte  præsidenten  for 
deres  kvorum,  biskoppen.  Når  præster 
gør  deres  forvaltning  større,  er  biskop- 
pen i  stand  til  at  koncentrere  sin 
indsats  på  andre  områder.  Rådgivere 
og  andre  kan  også  lette  biskoppen  for 
mange  bekymringer  og  give  ham  mu- 
lighed for  bedre  at  tjene  som  en 
„dommer  i  Israel"  og  åndelig  vejleder  i 
wardet. 

9.  At  instruere  tilhængere.  Et 
større  ansvar,  der  er  givet  det  aronske 
præstedømme,  har  været  at  undervise, 
advare,  formane  og  „indbyde  alle  til  at 
komme  til  Kristus"  (se  3.  Mos.  10:1 1; 
5.  Mos.  33:  10;  L&P  20:46-59).  Aron 
lærte  præsterne  og  leviterne  deres 
pligter,  og  beredte  sin  søn  Eleazar,  til  at 
påtage  sig  højpræstens  embede.  Ved 
Arons  død  gik  overdragelsen  til  den 
nye  ledelse  let  og  uden  uheld,  hvilket 
viser,  hvor  godt  han  havde  forberedt 
andre  til  at  fortsætte  de  præstelige 
funktioner. 

I  det  studenterward,  hvor  jeg  er  biskop, 
må  vi  undervise  de  fleste  af  wardsmed- 
lemmerne  i  deres  kaldelser  og  ansvar. 
Førsteårsstudenterne  på  universitetet 
er  ivrige  efter  at  tjene,  men  ofte  mang- 
ler de  viden  og  erfaring  nok  til  at  kunne 
udfylde  wardsstillinger.  Begge  mine 
rådgivere  er  dygtige  ledere;  de  admini- 
strerer effektivt  wardets  programmer 
og  oplærer  wardsmedlemmer  i  deres 
virke  med  andre,  mens  jeg  koncentre- 
rer mig  om  deres  forhold  til  Herren.  Vi 
arbejder  således  som  et  team  med  at 
instruere  alle  wardets  medlemmer  om 
vore  jordiske  opgaver. 


42 


Som  medlemmer  af  Herrens  kirke  har  vi 
allesammen  det  alvorlige  ansvar  at 
belære  hinanden  om  evangeliets  lær- 
domme og  de  grundlæggende  værdier 
ved  en  kristen  levevis  i  ord  og  gerning. 
I  en  tid  med  verdslighed  og  familieo- 
pløsning må  vi  forblive  trofaste  mod 
vore  værdier,  så  vi  kan  lære  andre  at 
leve  som  Guds  børn. 

10.  At  bedømme  fremskridt.  Her- 
ren anerkendte  Arons  hengivne  tjene- 
ste, både  mens  Aron  levede  og  bagef- 
ter. Gud  anerkendte  Arons  myndighed 
i  præstedømmet  ved  at  forårsage,  at 
Arons  stav  grønnedes  mirakuløst  (se4. 
Mos.  17:5-9),  og  ved  at  fortære  hans 
ofre  med  guddommelig  ild  (se  3.  Mos. 
9:22-24).  Han  gav  også  præstedøm- 
met til  Aron  gennem  Moses  (se  3. 
Mos.  8:4-13;  L&P  132:59),  og  lovede 
ham  derpå,  at  hans  retfærdige  efter- 
kommere for  evigt  ville  få  ret  til  at  have 
det  (se  2.  Mos.  29:9;  4.  Mos.  1 8:1 ;  1 . 
Krøn.  23:13;  L&P  68:16-21;  L&P 
84:27).  Senere  navngav  Herren  én 
deling  eller  orden  af  sit  præstedømme 
efter  Aron    (L&P   107:1-20),    hvilket 


antyder  hans  tilfredshed  med  Arons 
offervillighed. 

Jeg  finder  det  vanskeligt  at  vurdere 
min  egen  indsats  for  Herren.  Jeg  er 
opmærksom  på  de  underfundige  må- 
der, hvorpå  Herren  inspirerer,  styrer  og 
leder  mig.  Jeg  tæller  mine  velsignelser. 
Jeg  prøver  at  vurdere  den  tjeneste,  jeg 
har  ydet  andre.  Min  indsats  i  præste- 
dømmet vil  jeg  dog  i  den  sidste  ende 
bedst  kunne  vurdere  ved  at  se  på  min 
familie.  Hvis  jeg  elsker  og  ærer  præste- 
dømmet, vil  min  familie  sandsynligvis 
også  gøre  det.  Arons  eksempel  viser 
netop,  hvor  fortrinligt  præstedømmet 
kan  æres,  og  han  er  et  forbillede  for 
senere  generationer  af  præstedømme- 
medlemmer og  deres  familier.  Vi  vil 
gøre  klogt  i  at  virke  lige  så  effektivt  og 
oprigtigt,  som  Aron  gjorde  det.  □ 


Victor  L.  Ludlow,  professor  i  o/o 'skrifter 
ved  Brigham  Young  University,  virker 
som  vejleder  for  et  diakonernes  kvorum, 
og  underviser  i  søndagsskolen  i  sit  ward  i 
Provo,  Utah. 


43 


44 


JULEGAVEN 


Layne  H.  Dearden 


Tre  af  kandidaterne  havde  allerede 
fortalt  mig,  at  jeg  var  rask  nok  til  at 
tage  hjem  den  næste  dag  -  juleaftens- 
dag -  og  så  komme  tilbage  til  hospita- 
let efter  en  kort  juleferie.  Jeg  var  sikker 
på,  at  jeg  ville  få  den  endelige  bekræf- 
telse  på    denne   gode    nyhed   af   dr. 

Sherman,  overlæge  på  afdelingen,  når 
han  senere  på  dagen  ville  komme  på 
stuegang.  Endelig  kom  han  og  stand- 
sede op  ved  min  seng.  Hans  undersø- 
gelse var  helt  rutinemæssig;  faktisk  alt 
for  rutinemæssig. 

„Du  klarerdigfint,  heltfint," forsikrede 
han  mig  og  vendte  sig  for  at  forlade 
stuen.  Men  han  havde  ikke  sagt  et  ord 
om,  at  jeg  kunne  tage  hjem  i  julen. 

Jeg  søgte  at  skjule  min  skuffelse  og 
spurgte:  „Jeg  kan  da  tage  hjem  i  julen 
et  par  dage,  ikke?" 

Den  eneste  antydning  af  overraskelse 
var,  at  hans  grå  øjenbryn  hævedes  en 
smule  op  i  panden.  Han  svarede  langs- 
omt: „Jeg  er  ked  af  det,  min  søn,  men 
du  tager  ingen  sted  hen  de  første  uger  i 
alt  fald." 

Hans  stemme  var  venlig,  men  den  var 
også  bestemt  og  afgørende.  Jeg  lå 
uden  at  kunne  sige  et  ord,  da  han  var 
gået.  Det  eneste,  der  havde  holdt  mig 


oppe  de  sidste  par  dage,  var  borte.  Mit 
eneste  faste  håb  var  lige  blevet  trampet 
ned  og  knust. 

Det  var  ikke  fair  -  intet  af  det  var  fair! 
Jeg  havde  været  på  mission  i  mere  end 
et  år,  da  det  skete.  Jeg  var  lykkelig  for 
min  kaldelse  til  at  forkynde  evangeliet  i 
New  York  by;  det  var  udfordrende  og 
spændende.  Og  i  den  senere  tid  var  det 
også  begyndt  at  give  resultater .  . .  vort 
arbejde  var  blevet  velsignet  med  suc- 
ces. Og  jeg  var  blevet  velsignet  med  et 
godt  helbred  -  i  det  mindste  havde  jeg 
været  sund  og  rask  indtil  for  to  uger 
siden,  da  min  højre  arm  pludselig  blev 
lammet  et  par  minutter,  og  min  evne  til 
at  tale  forlod  mig  i  mere  end  to  timer. 
Ingen  kunne  sige,  hvad  der  var  sket 
med  mig,  så  jeg  blev  bragt  til  dette 
hospital  i  en  forstad  til  New  York.  Men 
heller  ingen  på  hospitalet  syntes  at 
være  helt  klar  over,  hvad  der  var  sket. 
Jeg  havde  overhørt  hviskende  samta- 
ler om  slagtilfælde,  hjerteslag,  svulst 
og  syndromer.  Snesevis  af  utilfreds- 
stillende prøver  havde  gjort  mig  ud- 
mattet og  endnu  mere  syg,  end  da  jeg 
blev  indlagt.  Det  var  simpelthen  ikke 
fair,  at  jeg  skulle  ligge  her  og  spilde 
tiden,  når  der  var  undersøgere,  der 
skulle  undervises;  det  var  i  det  hele 

taget  ikke  fair,  at  denne  mystiske 
sygdom  overhovedet  skulle  vise  sig. 
Jeg  ringede  næsten  hver  aften  til  mine 
forældre  i  Utah  og  forsikrede  dem  om, 
at  jeg  havde  det  godt,  og  at  der  ikke  var 
noget  at  bekymre  sig  over.  Min  mor 
ville  flyve  hertil  og  være  hos  mig,  men 
jeg  vidste,  at  de  ikke  havde  råd  til  det 
og  at  jeg  ville  få  endnu  mere  samvittig- 
hedsnag over  at  skulle  ligge  på  hospi- 
talet, hvis  hun  kom  hertil.  Så  jeg  lavede 
grin  med  min  mystiske  sygdom  i  tele- 
fonen og  spillede  omhyggeligt  rollen 
som  et  overlegent  offer,  så  de  ikke  ville 
bekymre  sig  så  meget  om  mig. 
Det  lille  hospital,  der  var  kendt  for  sin 
behandling  af  neurologiske  sygdom- 
me, måtte  være  det  mest  øde  og 
glædesløse  sted  på  jorden;  det  var  jeg 
sikker  på  allerede  efter  min  første  nat 
på  stedet.  Som  dagene  blev  til  uger, 
havde  håbet  om  at  komme  hjem  til  jul 
gjort  mine  lidelser  lige  akkurat  til  at 
bære.  Tankerne  om  julens  spænding 
og  aktivitet  opvejede  kedsomheden  og 
ubehaget. 

„Du  tager  ingen  steder  de  første  to 
uger  i  alt  fald."  Dr.  Shermans  afgørelse 
rumlede  stadig  i  mine  tanker  og  fyldte 
mit  hoved  med  en  fornemmelse  af 
nostalgi  og  håbløshed.  Som  barn  ple- 
jede jeg  i  månedsvis  at  drømme  om 
julen.  Som  ung  mand  opdagede  jeg,  at 
mine  barnlige  glæder  kun  delvis  var 
blevet  erstattet  af  en  dybere  påskøn- 
nelse af  venner,  familie  -  og  Jesus 
Kristus. 
Jeg  lå  helt  ubevægelig  i  hospitalssen- 


gen mindst  et  kvarter,  før  jeg  skiftede 
stilling  nok  til  at  nå  radioen  og  lukke  op 
for  den;  den  havde  været  min  eneste 
fornøjelse  og  afveksling  i  mit  ensomme 
værelse,  siden  jeg  blev  indlagt.  Men 
bare  det  at  lytte  til  den,  gjorde  mig 
endnu  mere  bedrøvelig.  Min  skuffelse 
var  blevet  erstattet  af  krænkelse  og 
vrede;  jeg  havde  det  helt  skidt.  Jeg 
følte  det  inden  i  mig,  at  jeg  forandrede 
min  hele  personlighed,  som  om  det 
brød  ud  fra  et  fordærvet  indre  kilde- 
væld. 

Alligevel  lyttede  jeg  stadigt  til  radioen, 
som  jeg  foretrak  frem  for  de  sædvanli- 
ge lyde  fra  korridoren  og  det  nærlig- 
gende køkken.  Hver  eneste  program 
syntes  at  sende  julesange  og  -salmer. 
Lykkelige  stemmer  forkyndte  glæde  til 
verden.  Sangere  mindede  mig  gang  på 
gang  om,  at  der  ikke  er  noget,  der  kan 
erstatte  hjemmet  i  juleferien. 
Jeg  var  ikke  ligefrem  fyldt  af  glæde. 
Jeg  var  ikke  hjemme.  Jeg  ville  ikke 
engang  komme  hjem  til  mine  missio- 
nær- og  medlemsvenner  her  i  New 
York.  Der  ville  ikke  være  nogen  jul  for 
mig  i  år. 

Den  23.  december  gik  langsomt  og 
blev  til  den  24.  december.  Og  så  var  det 
juleaften.  Der  var  stille  og  tyst  på 
hospitalet.  Mange  af  patienterne  hav- 
de fået  lov  til  at  tage  hjem  i  julen.  Men 
ikke  jeg,  jeg  var  alene.  Jeg  var  ensom, 
lille  og  ubetydelig. 

Der  lå  jeg  -  trist  til  mode  og  lyttede  til 
radioens  julemusik,  i  tankerne  gjorde 
jeg  lidt  nar  ad  dem,  og  ønskede  oprig- 

tigt,  at  aftenen  hurtigt  ville  gå.  Om- 
kring klokken  20  bankede  det  på  døren 
og  Ed  Cazakoff,  som  jeg  for  nylig 
havde  været  med  til  at  undervise,  kom 
ind  i  stuen.  Han  havde  armene  fulde  af 
pakker,  og  hans  ansigt  lyste  op  i  et  stort 
smil.  Han  hilste  mig  med  et  glad 
„Glædelig  jul",  lagde  pakkerne  fra  sig 
og  trykkede  hjerteligt  min  hånd. 
Jeg  var  forbløffet  over  at  se  ham  borte 
fra  sin  familie  i  aften.  Det  var  jo  ikke 
bare  juleaften  -  det  var  Hannukah,  for 
jøderne  en  særlig  familieaften.  Der 
havde  været  megen  familieståhej  på 
grund  af  Eds  omvendelse  til  kristen- 
dommen og  det  gengivne  evangelium, 
og  han  tilbragte  så  megen  tid  som 
muligt  sammen  med  sin  familie  for  at 
forsikre  dem  om  sin  fortsatte  kærlighed 
og  loyalitet. 

Eds  ansigt  strålede,  mens  han  talte 
med  mig  den  aften.  Hans  varme  og 
begejstring  og  følsomhed  fik  ham  til  at 
se  yngre  ud  end  sine  24  år.  Han 
smilede  hele  tiden,  mens  han  talte  om 
arbejdet  i  kirken,  sin  glæde  over  evan- 
geliet og  sin  interesse  for  og  kærlighed 
til  vore  fælles  venner  og  sin  egen 
familie.  Vi  snakkede  i  flere  timer,  lytte- 
de til  radioens  julemusik  og  åbnede  de 
gaver,  han  havde  bragt  med  sig.  Nogle 
af  dem  var  fra  ham;  andre  havde  han 
indsamlet  og  fået  sendt  fra  andre 
venner. 

Da  han  var  taget  afsted  tænkte  jeg  på 
den  lange  tid,  han  nu  ville  bruge  med  at 
vente  på  undergrundsbanen  og  køre  i 
toget  den  lange  vej  hjem  i  vinterafte- 


nen. Jeg  så  mig  omkring  i  det  engang 
så  triste  værelse.  Der  lå  julepapir  og 
flød  over  i  papirkurven,  en  stak  af  gaver 
stod  på  den  enlige  stol,  og  en  stribe  af 
røde  og  hvide  sukkerstænger  sad  på 
rad  og  række,  stukket  ned  i  kanten  på 
sengen.  Men  jeg  må  i  højere  grad  end 
stuen  have  set  forandret  ud.  Mit  hjerte 
var  blevet  rørt;  hans  glæde  og  udstrå- 
ling havde  varmet  mig  i  min  inderste 
sjæl.  Jeg  havde  kun  tænkt  på  mine 
øjeblikkelige  bekymringer,  hvor  jeg 
skulle  have  takket  Gud  for  de  rige 
velsignelser,  jeg  kunneglæde  mig  over 
for  evigt. 

Dette  var  Eds  første  juleaften,  og  han 
havde  givet  den  til  mig.  Hans  oprigtig- 
hed og  kærlige  omsorg  var  et  godt 
eksempel  på  virkelig  kristendom.  Han 
havde  ofret  noget  for  mig  -  han  havde 
interesseret  sig  for  mig.  Han  havde 
været  helt  klar  over  julens  betydning  - 
jeg  havde  ignoreret  den.  De  glæder, 
jeg  havde  sørget  over  at  have  mistet, 
var  i  virkeligheden  uden  betydning.  De 
var  i  sig  selv  kunstige  og  hule. 
I  de  næste  mange  timer  lå  jeg  i  mørket 
og  lyttede  til  radioens  julemusik  med 
en  ydmyg  men  klar  fornemmelse  af 
deres  betydning.  Jeg  tænkte  på  en  nat 
for  mange  år  siden  i  et  land  på  den 
anden  side  af  havet;  jeg  frydede  mig 
over  det  lille  barns  liv,  ham,  der  blev 
født  den  nat,  og  frydede  mig  over 
ånden  i  tiden  der  nærmede  sig.  Jeg 
faldt  roligt  i  søvn,  taknemmelig  for  de 
julegaver,  som  jeg  havde  fået  af  to  af 
mine  brødre.  □ 

EN  UNG 

BRITISK  SØMANDS 

William  G.  Hartley 

William  Woods  unge  år  sluttede, 
mens  han  tjente  i  den  britiske 
flåde.  Nu,  efter  krigsoplevelsen  på 
Krim  og  i  Kina  og  en  treårs  rejse  rundt 
om  jorden  ombord  på  HMS  „Retribu- 
tion",  glædede  sømanden  sig  over  at 
være  hjemme  igen  på  øen  Sheppey 
nær  Themsens  udmunding.  Han  slap- 
pede rigtigt  af  og  genopfriskede  be- 
kendtskabet med  sine  slægtninge, 
hvoraf  ingen  havde  forstået,  at  han 
sluttede  sig  til  Jesu  Kristi  Kirke  af 
Sidste  Dages  Hellige  fem  år  tidligere. 
Efter  at  have  været  hjemme  i  to  uger, 
opsøgte  William  kirkens  lokale  gren. 
Hans  søster  tog  med,  idet  hun  mente, 
at  de  bare  skulle  gå  en  tur.  De  endte 
med  at  overvære  et  mormonmøde  i 
Sheerness,  der  blev  holdt  i  „et  lille 
førstesals  lokale  i  en  snavset  baggy- 
de". William  fik  en  hjertelig  modtagel- 
se af  grenspræsidenten  og  de  få  helli- 
ge, som  havde  kendt  ham  tidligere.  De 
bad  ham  om  at  tale  ved  mødet  og 
fortælle  om  sine  oplevelser  på  havet. 
Han  lagde  mærke  til  at  hans  søster  var 
overrasket  over  at  opdage,  at  han 
stadig  var  mormon  og  at  høre  ham  tale. 
Til  supplering  af  sin  afmønstringsløn 
på  80  £  fandt  William  arbejde  som 
slagter.  Han  blev  engageret  til  en  god 
løn  af  ingen  anden  end  sin  tidligere 
arbejdsgiver,  mr.  Blaxall,  den  mand, 
som  fyrede  ham  flere  år  tidligere,  fordi 
han  havde  sluttet  sig  til  de  sidste  dages 
hellige.  William  vendte  tilbage  til  Mal- 
don  og  arbejdede  der  i  omkring  et  år,  i 
hvilken  periode  han  havde  to  vigtige 
mål:  at  emigrere  til  Zion  og  at  udvælge 
sig  en  brud. 

I  begyndelsen  af  1862  traf  sømanden 
Elizabeth  Gentry  og  blev  forelsket  i 
denne  kønne,  1  6-årige  datter  af  grens- 
præsidenten   i   Maldon.   Hendes  mor 


havde  sluttet  sig  til  kirken  i  1853, 
Elizabeth  i  1 854  og  hendes  far,  der  var 
smed,  det  følgende  år.  Bror  Gentry  og 
William,  der  omvendtes  det  samme  år, 
havde  arbejdet  sammen  som  præster 
ved  forkyndelsesmøder  rundt  om  i 
Maldon,  før  William  gik  ind  i  flåden. 

Da  William  og  Elizabeth  forlovede  sig, 
rådslog  de  med  omrejsende  ældste 
Francis  M.  Lyman,  om  at  emigrere  til 
Zion.  Ældste  Lyman,  senere  medlem  af 
De  tolvs  Råd,  tilrådede  parret  at  slutte 
sig  til  det  emigrantkompagni,  som  han 
var  ved  at  organisere. 
Parret  sluttede  sig  til  andre  emigreren- 
de hellige  i  London,  hvorefter  gruppen 
rejste  til  Liverpool  og  gik  ombord  i  det 
gamle  sejlskib  William  Tapscott,  der 
var  chartred  af  kirkens  emigrationsa- 
genter.  Skibet  medbragte  et  af  de 
største  sidste  dages  hellige  kompag- 
nier, der  nogen  sinde  er  emigreret  over 
Atlanterhavet,  i  alt  800  mennesker  fra 
Storbritannien,  Danmark  og  Sverige. 

„Det  var  et  interessant  syn,"  skriver 
William,  „at  se  de  hellige  gå  ombord  i 
skibet  med  alle  slags  tinredskaber  i 
bundter,  og  nogle  bar  deres  stråma- 
drasser på  hovedet,  mens  andre  bar 
alle    slags    pakker    og    frokostkurve. 

Nogle  medbragte  gamle  stykker  møb- 
ler. .  .eller  gamle  billeder  af  oldeforæl- 
dre." 

William  fandt  det  bemærkelsesvær- 
digt, hvor  hurtigt  den  store  skare,  der 
blev  opdelt  i  dæksafdelinger  med  sær- 
ligt udpegede  præsiderende  ældster 
som  ledere,  kom  i  orden.  „Jeg  tror  ikke, 
at  det  samme  antal  ikke-mormoner 
ville  have  indordnet  sig  på  samme 
måde,"  skriver  denne  veteran  med 
hensyn  til  livet  om  bord  i  et  skib.  „Intet 
andet  end  Herrens  Ånd  kunne  frem- 

bringe  en  sådan  harmoni."  Skibet  for- 
lod Liverpool  den  13.  maj  1862. 
Hjemmelærere  fik  tildelt  hver  deres 
familier,  og  ældste  Lyman  bad  William 
være  ansvarlig  for  syv  emigranter,  bl.a. 
Elizabeth.  Sømanden  modtog  deres 
rationer,  sørgede  for,  at  deres  mad  blev 
tilberedt  og  udførte  andre  nødvendige 
tjenester.  Den  langsomme,  seks  uger 
lange  rejse,  der  var  karakteriseret  ved 
hårdt  vejr  og  megen  søsyge,  endte  ved 
Castle  Garden  i  New  York.  Kompag- 
niet kom  igennem  sygdomsinspektio- 
nen  og  stod  så  på  toget  mod  St.  Louis  i 
staten  Missouri.  Da  den  amerikanske 
borgerkrig  rasede  med  stadig  større 
styrke  „blev  vi  flyttet  og  måtte  ændre 
rute  mange  gange.  Et  sted  blev  vi  i  en 
fart  jaget  op  på  et  godstog.  Det  var 
sidst  blevet  brugt  til  at  fragte  svin  og 
var  ikke  gjort  rent  siden,  så  vi  var  ved  at 
blive  kvalt  af  stanken  og  støvet  og 
kunne  smage  det  flere  dage  derefter." 
Ved  Missourifloden  blev  vi  overført  til 
en  lille  damper.  Den  ankom  til  Council 
Bluffs  i  Iowa  meget  sent  om  aftenen, 
og  i  mørket  blev  passagerer  og  bagage 
i  stor  hast  og  hulter  til  bulter  med 
megen  forvirring  sat  i  land.  Ved  daggry 
fik  de  rejsende  fat  på  deres  bagage  og 
samledes  så  på  kirkens  lejrplads.  Der 
blev  de  af  kirkens  emigrationsleder, 
Joseph  Young  organiseret  i  kompag- 
nier på  ti,  halvtreds  og  hundrede. 
William,  der  jo  var  veteran  fra  krigen  i 
Østen,  blev  udnævnt  til  kaptajn  for 
vagtposterne. 

Vogne  og  forspand  måtte  klargøres, 
bagage  lastes,  fødevarer  indkøbes  og 
pakkes,  og  kuske  opøves.  Mens  alt  det 
foregik,  blev  lejren  ramt  af  et  voldsomt 
uvejr  med  stærk  blæst,  regn  i  stride 
strømme  og  lyn  og  torden.  Kvæget 
brød  løs  og  satte  afsted  til  alle  sider  og 


forårsagede  store  skader.  Mindst  to  af 
de  hellige  blev  dræbt  af  lyn  og  mange 
andre  kom  til  skade.  Oversvømmelser 
skabte  flodrender  på  mere  end  tre 
meters  dybde  på  sine  steder.  Under 
uvejret  blev  William,  som  kaptajn  for 
vagterne,  kaldet  til  at  hjælpe  en  søster 
ved  en  fødsel  under  et  sammenstyrtet 
telt  -  både  mor  og  søn  forblev  livslange 
venner  af  ham  i  Utah.  Kompagniet 
måtte  bruge  to-tre  dage  til  at  komme  til 
hægterne  igen  efter  uvejret,  og  mange 
hellige  fandt  aldrig  deres  kasser  og 
poser,  som  var  blevet  vasket  bort  af  de 
rivende  strømme. 

En  bror  Cooper,  der  havde  lagt  mærke 
til  Williams  dygtighed  til  at  behandle 
kvæget,  engagerede  ham  til  at  optræ- 
ne hans  forspand  og  derpå  drive  dem 
til  Utah.  Til  gengæld  blev  William  og 
Elizabeth  lovet  gratis  transport.  Deres 
arbejdsgiver  meddelte  dog  nogle  få 
dage  senere,  at  han  ikke  længere 
agtede  sig  til  Utah,  men  at  han  ønske- 
de, at  de  skulle  hjælpe  ham  med  at 
drive  landbrug  der,  hvor  de  nu  var.  Da 
William  ikke  ville  være  med  til  det,  blev 
han  og  Elizabeth  jaget  ud  af  vognen  og 
efterladt  uden  mad  og  vand. 
Til  alt  held  for  det  strandede  par  kom 
ældsterne  Lyman  og  Charles  C.  Rich 
ridende  vestfra  den  samme  aften  og 
fandt  dem.  De  sørgede  for,  at  Elizabeth 
kunne  rejse  til  Utah  sammen  med  en 
familie  ved  navn  Wardell  formedelst  40 
dollars.  Men  ældste  Lyman  bad  Wil- 
liam vende  tilbage  til  Florence  for  at 
hjælpe  til  i  et  stort  transportkompagni, 
der  skulle  bringe  forsyninger  til  Utah. 
Hans  forlovede  indvilgede  tøvende  i 
denne  midlertidige  adskillelse  fra  sin 
elskede: 

„Jeg  tror  nok,  at  det  var  den  største 
prøvelse,jeg  nogen  sindegennemgik  - 

Elizabeth 

at  efterlade  min  forlovede  og  rejse 
tilbage.  Men  jeg  indvilgede,  kyssede 
min  pige  farvel  og  gav  hende  en  halv 
sovereign,  alle  de  penge  jeg  ejede  i 
hele  verden,  sprang  i  sadlen  og  drog 
afsted,  jeg  med  et  sorgfyldt  hjerte  og 
hovedet  fyldt  af  bekymringer  over, 
hvordan  det  hele  skulle  gå.  Bror  Rich 
så,  at  jeg  græd,  og  opmuntrede  mig  til 
at  være  ved  godt  mod  og  have  tro,  så 
ville  alt  gå  godt." 

Hans  første  nat  i  lejren  blev  umidde- 
lbart årsag  til  megen  morskab,  også 
mange  år  frem  i  tiden.  Da  William,  der 
gjorde  sig  klar  til  at  gå  til  ro,  rakte  ned  i 
sin  vadsæk  for  at  tage  sin  sømandso- 
verall  frem,  fik  han  i  stedet  fat  i 
forskellige  slags  dameundertøj  forsy- 
net med  blonder.  Hans  kammerater  lo 
højlydt.  Han  havde  fået  sin  kærestes 
vadsæk  med  i  stedet  for  sin  egen!  Men 
måske  var  vores  sømand  bedre  stillet 
end  de  andre:  Mens  de  andre  sov  på 


den  hårde  jord  i  tre  måneder,  hvilede 
William  behageligt  i  sin  hængekøje 
mellem  to  vognhjul.  På  regnfulde  afte- 
ner dækkede  han  ganske  enkelt  hæn- 
gekøjen og  sig  selv  med  sejldug. 
Dag  efter  dag  blev  sceneriet  og  rejsen 
stadigt  med  trættende.  Ikke  langt  fra 
Chimney  Rock  (i  det,  der  nu  er  staten 
Wyoming)  blev  noget  af  kvæget  sygt 
og  døde,  hvad  der  nødvendiggjorde 
kortere  dagsrejser.  William  begyndte  at 
tro,  han  aldrig  ville  komme  til  Utah  og 
blive  forenet  med  sin  Elizabeth. 
Men  endelig  en  lørdag  i  oktober  an- 
kom Williams  kompagni  til  Utah  op 
over  de  bjerge,  der  omgiver  Salt  Lake 
City,  og  de  kunne  beundre  en  smuk 
solnedgang  over  Den  store  Saltsø  og 
den  storslåede  kvadratinddelte  by  ne- 
den for  dem.  Da  de  nærmede  sig  byen, 
råbte  en  kvinde,  der  boede  i  et  hus  nær 
vejen,  William  an  og  vinkede  til  ham. 
Det  var  søster  Wardell,  den  kvinde, 
som  Elizabeth  havde  rejst  sammen 
med  til  Utah!  William  skyndte  sig  hen 
til  hende,  men  hans  forventninger  blev 
straks  knuste.  Hun  oplyste  ham  om,  at 
Elizabeth  ikke  længere  elskede  ham 
men  planlagde  at  ægte  en  lokal  poly- 
gamist! 

„Det  var  som  et  tordenvejr  ramte  mig," 
skriver  ham.  Syg  om  hjertet  fortsatte 
den  unge  mand  sammen  med  ko- 
mpagniet til  byen,  men  vendte  samme 
aften  tilbage  til  familien  Wardell.  Kvin- 
den forsøgte  at  overtale  William  til  at 
gifte  sig  med  hendes  datter,  men  han 
var  ikke  interesseret.  „Jeg  var  nu  fast 
besluttet  på,  at  jeg  ville  have  min 
ungdoms  kærlighed,"  sagde  han. 
Nogle  af  Williams  venner  fra  Maldon 
boede  i  Centerville,  så  tidligt  næste 
morgen  drog  William  afsted  de  20  km 
for  at  finde  dem.  Han  kom  dertil  om 

aftenen,  og  „til  min  store  glæde  fandt 
jeg  mit  hjertes  pige  liggende  og  sove 
på  en  gammel  hjemmelavet  sofa  og  så 
dejlig  ud,  selv  om  hun  var  klædt  i  laser. 
Hun  vågnede  op,  og  hendes  glæde  var 
ubeskrivelig."  Elizabeth  forklarede  så, 
at  familien  Wardell  havde  prøvet  at  få 
hende  til  at  gifte  sig  med  deres  søn.  Da 
det  ikke  lykkedes,  sendte  moderen 
pigen  bort,  men  beholdt  alt  hendes  tøj 
og  sengeklæder  i  pant,  indtil  alle 
Elizabeths  40  dollars  var  betalt.  Derpå 
opdigtede  kvinden  historien  om  Eliza- 
beths manglende  kærlighed  til  William 
i  håb  om,  at  den  engelske  flådes 
veteran  ville  gifte  sig  ind  i  Wardellfami- 
lien. 

William  vendte  tilbage  til  Salt  Lake 
City  og  drev  sit  godskompagni  til  byen 


Springville,  hvor  han  modtog  sin  tre- 
måneders løn.  Så  gik  han  tilbage  til 
Salt  Lake,  betalte  sin  gæld  på  40 
dollars,  fik  fat  på  sine  og  Elizabeths 
ejendele  og  fik  kørelejlighed  tilbage  til 
Centerville.  To  uger  efter  blev  det 
forlovede  par  gift. 

Ved  hårdt  arbejde  skaffede  det  unge 
par  sig  et  godt  murstenshus  og  en 
lovende  kødforretning  i  Salt  Lake  City, 
der  gjorde  det  muligt  for  dem  at  betale 
for  Elizabeths  families  emigration  i 
1 867.  Men  det  følgende  år  opgav  den 
unge  familie  Woods  deres  hjem  og 
karriere  for  at  rejse  på  en  vanskelig 
koloniseringsmission  til  Arizona.  Fire 
år  senere  vendte  de  fattige  tilbage  og 
bosatte  sig  i  en  jordhytte,  hvorfra  de 
havde  udsigt  til  deres  tidligere  hus. 
William  forlod  endnu  engang  sin 
blomstrende  virksomhed  og  en  vok- 
sende familie  i  1880  for  at  udføre  en 
mission  i  sit  hjemland.  Ved  afslutnin- 
gen af  den  ellers  succesrige  mission 
skrev  han: 

„Jeg  forkyndte  evangeliet  for  mine 
kære,  min  far,  mor,  bror  og  søster,  og 
skønt  ingen  af  mine  egne  slægtninge 
har  adlydt  kaldet,  måtte  de  indrømme, 
at  de  ikke  kunne  gendrive  lærdommen, 
og  de  føler  i  dag,  at  jeg  ikke  er,  hvad  de 
bedømte  mig  til  at  være  for  27  år  siden. 
Da  jeg  var  dreng  .  .  .  behandlede  alle 
mine  kære  mig  bemærkelsesværdigt 
venligt,  som  de  også  har  behandlet  de 
ældster,  som  den  gang  besøgte  dem. 
Jeg  ved,  at  Gud  vil  velsigne  dem  for 
det." 

Seks  år  senere  vendte  han  tilbage  fra 
sin  mission,  og  hans  elskede  Elizabeth 
fødte  i  sit  42.  år  deres  1 3.  barn,  men  i 
løbet  af  få  dage  døde  mor  og  barn. 
William  giftede  sig  igen  senere,  og  han 
og   hans  familie  flyttede  til   Canada, 


52 


hvor  familien  Wood  spillede  en  frem- 
trædende rolle  indenfor  kvægopdræt 
og  kødforsyning.  Williams  søn,  Ed- 
ward J.  virkede  i  mange  år  som  stavs- 
præsident  og  tempelpræsident  i  Alber- 
ta. 

Året  før  William  døde,  skrev  han  en 
imponerende  livsberetning  i  håb  om,  at 
hans  forbillede  som  nyomvendt,  sø- 
mand, pioner  og  missionær  kunne  lære 


de  unge  mennesker  i  kirken,  at  „skulle  I 
komme  til  at  forlade  det  sted,  hvor  I  har 
fået  forkyndt  evangeliet  -  så  giv  aldrig 
efter  for  de  tilbud,  der  fører  til  umåde- 
hold og  umoral.  Bed  altid  til  Herren, 
hvad  enten  I  er  kaldet  af  en  Guds  tjener 
til  at  prædike  evangeliet  eller  omgivet 
af  krigens  rædsler  -  glem  aldrig  at 
opsende  en  stille  bøn  til  vor  evige 
Fader.  Han  vil  ikke  glemme  jer." 


Omslagstekst:  Papirskulptur  af  Phyllis  Luch 

